title: Vec T-440/10: Žaloba podaná 24. septembra 2010 — Mahmoudian/Rada

text:
               4.12.2010

               SK

               Úradný vestník Európskej únie

               C 328/34

         Žaloba podaná 24. septembra 2010 — Mahmoudian/Rada
   (Vec T-440/10)
   ()
   2010/C 328/59
   Jazyk konania: francúzština

      Účastníci konania

      Žalobca: Fereydoun Mahmoudian (Teherán, Irán) (v zastúpení: A. Kronshagen, advokát)

      Žalovaná: Rada Európskej únie

      Návrhy žalobcu

               —

               zrušiť bod 2 časti I A prílohy nariadenia Rady (EÚ) č. 668/2010 o reštriktívnych opatreniach voči Iránu, ako aj rozhodnutie Rady z 26. júla 2010, v rozsahu, v akom sa týka žalobcu,

               —

               zaviazať Radu Európskej únie na náhradu trov konania.

      Žalobné dôvody a hlavné tvrdenia

   Žalobca sa domáha zrušenia vykonávacieho nariadenia Rady (EÚ) č. 668/2010 z 26. júla 2010, ktorým sa vykonáva článok 7 ods. 2 nariadenia (ES) č. 423/2007 (1), ako aj rozhodnutia Rady 2010/413/SZBP (2) o reštriktívnych opatreniach voči Iránu s cieľom zabrániť šíreniu jadrových zbraní v rozsahu, v akom meno žalobcu bolo uvedené v zozname fyzických a právnických osôb, organizácií a subjektov, ktorých finančné prostriedky a hospodárske zdroje sa zmrazujú podľa tohto ustanovenia.
   Žalobné dôvody a hlavné tvrdenia uvádzané žalobcom sú rovnaké ako žalobné dôvody a hlavné tvrdenia uvádzané vo veci T-439/10, Fulmen/Rada, týkajúcej sa spoločnosti, ktorej je žalobca generálnym riaditeľom.

      (1)  Vykonávacie nariadenie Rady (EÚ) č. 668/2010 z 26. júla 2010, ktorým sa vykonáva článok 7 ods. 2 nariadenia (ES) č. 423/2007 o reštriktívnych opatreniach voči Iránu (Ú. v. EÚ L 195, s. 25).

      (2)  Rozhodnutie Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP (Ú. v. EÚ L 195, s. 39).


title: Vec C-317/14: Rozsudok Súdneho dvora (šiesta komora) z 5. februára 2015 – Európska komisia/Belgické kráľovstvo (Nesplnenie povinnosti členským štátom — Článok 45 ZFEÚ — Nariadenie (EÚ) č. 492/2011 — Voľný pohyb pracovníkov — Prístup k zamestnaniu — Miestna verejná služba — Jazykové znalosti — Spôsob dokazovania)

text:
               30.3.2015

               SK

               Úradný vestník Európskej únie

               C 107/14

      Rozsudok Súdneho dvora (šiesta komora) z 5. februára 2015 – Európska komisia/Belgické kráľovstvo
      (Vec C-317/14) (1)

      ((Nesplnenie povinnosti členským štátom - Článok 45 ZFEÚ - Nariadenie (EÚ) č. 492/2011 - Voľný pohyb pracovníkov - Prístup k zamestnaniu - Miestna verejná služba - Jazykové znalosti - Spôsob dokazovania))
      (2015/C 107/18)
      Jazyk konania: francúzština

         Účastníci konania

         Žalobkyňa: Európska komisia (v zastúpení: J. Enegren a D. Martin, splnomocnení zástupcovia)

         Žalovaný: Belgické kráľovstvo (v zastúpení: L. Van den Broeck, J. Van Holm a M. Jacobs, splnomocnené zástupkyne)

         Výrok rozsudku

                  1.

                  Belgické kráľovstvo si tým, že požadovalo od uchádzačov o zamestnania v miestnej službe v regiónoch francúzskeho jazyka alebo nemeckého jazyka, u ktorých z požadovaných diplomov a osvedčení nevyplýva, že absolvovali štúdium v dotknutom jazyku, aby preukázali svoje jazykové znalosti prostredníctvom jediného výlučného typu osvedčenia, ktoré výhradne vydáva jediný oficiálny belgický subjekt po vykonaní skúšky organizovanej týmto subjektom na belgickom území, nesplnilo povinnosti, ktoré mu vyplývajú z článku 45 ZFEÚ a z nariadenia Európskeho parlamentu a Rady (EÚ) č. 492/2011 z 5. apríla 2011 o slobode pohybu pracovníkov v rámci Únie.

                  2.

                  Belgické kráľovstvo je povinné nahradiť trovy konania.

         (1)  Ú. v. EÚ C 303, 8.9.2014.


title: Vec T-198/07: Žaloba podaná 5. júna 2007 – Cementownia Warta /Komisia

text:
               21.7.2007

               SK

               Úradný vestník Európskej únie

               C 170/39

         Žaloba podaná 5. júna 2007 – Cementownia „Warta“/Komisia
   (Vec T-198/07)
   (2007/C 170/74)
   Jazyk konania: poľština
   Účastníci konania

      Žalobkyňa: Cementownia „Warta“ SA (v zastúpení: P. K. Rosiak, právny poradca, a F. Puel, advokát)

      Žalovaná: Komisia Európskych spoločenstiev
   Návrhy žalobkyne

               —

               zrušiť rozhodnutie Komisie z 26. marca 2007 týkajúce sa vnútroštátneho plánu prideľovania emisných kvót skleníkových plynov predloženého Poľskom podľa smernice Európskeho parlamentu a Rady 2003/87/ES,

               —

               zaviazať Komisiu na náhradu trov konania.

         Žalobné dôvody a hlavné tvrdenia
   Žalobkyňa požaduje zrušenie rozhodnutia Komisie K(2007) 1295, konečné znenie, z 26. marca 2007 týkajúce sa vnútroštátneho plánu prideľovania emisných kvót skleníkových plynov predloženého Poľskom podľa smernice Európskeho parlamentu a Rady 2003/87/ES (1), v ktorom Komisia určila, že niektoré aspekty poľského vnútroštátneho plánu prideľovania emisných kvót skleníkových plynov pre obdobie rokov 2008-2012, ktorý jej bol oznámený 30. júna 2006, sú v rozpore s článkom 9 ods. 1 a 3, článkom 10 a článkom 13 ods. 2, ako aj s kritériami uvedenými v prílohe III smernice 2003/87/ES. Napadnuté rozhodnutie znižuje hornú hranicu emisií CO2 pre obdobie 2008-2012 o 26,7 % v porovnaní s hornou hranicou, ktorú navrhlo Poľsko vo vnútroštátnom pláne prideľovania emisných kvót, ktorý bol oznámený Komisii.
   Žalobné dôvody a hlavné tvrdenia zodpovedajú tým, ktoré sú uvedené vo veci T-195/07.

      (1)  Smernica Európskeho parlamentu a Rady 2003/87/ES z 13. októbra 2003 o vytvorení systému obchodovania s emisnými kvótami skleníkových plynov v spoločenstve, a ktorou sa mení a dopĺňa smernica Rady 96/61/ES (Ú. v. EÚ L 275, s. 32; Mim. vyd. 15/007, s. 631).


title: Vec C-340/08: Rozsudok Súdneho dvora (štvrtá komora) z  29. apríla 2010 (návrh na začatie prejudiciálneho konania, ktorý podal House of Lords — Spojené kráľovstvo) — The Queen, M a i./Her Majesty’s Treasury [Spoločná zahraničná a bezpečnostná politika — Obmedzujúce opatrenia namierené proti osobám spojeným s Usámom bin Ládinom, sieťou Al-Káida a Talibanom — Zmrazenie finančných prostriedkov a ekonomických zdrojov — Nariadenie (ES) č. 881/2002 — Článok 2 ods. 2 — Zákaz sprístupnenia finančných prostriedkov osobám uvedeným v prílohe I tohto nariadenia — Dosah — Poskytovanie služieb sociálneho zabezpečenia alebo pomoci priznaných manželke osoby uvedenej v uvedenej prílohe I]

text:
               19.6.2010

               SK

               Úradný vestník Európskej únie

               C 161/6

      Rozsudok Súdneho dvora (štvrtá komora) z 29. apríla 2010 (návrh na začatie prejudiciálneho konania, ktorý podal House of Lords — Spojené kráľovstvo) — The Queen, M a i./Her Majesty’s Treasury
      (Vec C-340/08) (1)

      (Spoločná zahraničná a bezpečnostná politika - Obmedzujúce opatrenia namierené proti osobám spojeným s Usámom bin Ládinom, sieťou Al-Káida a Talibanom - Zmrazenie finančných prostriedkov a ekonomických zdrojov - Nariadenie (ES) č. 881/2002 - Článok 2 ods. 2 - Zákaz sprístupnenia finančných prostriedkov osobám uvedeným v prílohe I tohto nariadenia - Dosah - Poskytovanie služieb sociálneho zabezpečenia alebo pomoci priznaných manželke osoby uvedenej v uvedenej prílohe I)
      (2010/C 161/08)
      Jazyk konania: angličtina

         Vnútroštátny súd, ktorý podal návrh na začatie prejudiciálneho konania

      House of Lords

         Účastníci konania pred vnútroštátnym súdom

         Žalobkyňa: The Queen, M a i.

         Žalovaná: Her Majesty’s Treasury

         Predmet veci

      Návrh na začatie prejudiciálneho konania — House of Lords — Výklad článku 2 ods. 2 nariadenia Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám spojeným s Usámom bin Ládinom, sieťou Al-Qaida a Talibanom a ruší nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane (Ú. v. ES L 139, s. 9; Mim. vyd. 18/001, s. 294) — Rozsah zákazu sprístupnenia ekonomických zdrojov osobám uvedeným v prílohe I — Dávky sociálneho zabezpečenia alebo sociálnej pomoci poskytované štátom manželke takejto osoby

         Výrok rozsudku

      Článok 2 ods. 2 nariadenia Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám spojeným s Usámom bin Ládinom, sieťou Al-Qaida a Talibanom a ruší nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane, zmeneného a doplneného nariadením Rady (ES) č. 561/2003 z 27. marca 2003, sa má vykladať v tom zmysle, že sa neuplatňuje na dávky sociálneho zabezpečenia alebo sociálnej pomoci poskytované štátom manželke osoby označenej výborom zriadeným na základe odseku 6 rezolúcie č. 1267 (1999) Bezpečnostnej rady Organizácie spojených národov a zaradenej na zoznam, ktorý je prílohou I uvedeného nariadenia v znení zmien a doplnení, iba preto, že táto manželka žije s uvedenou označenou osobou a použije alebo môže použiť časť týchto dávok na nákup tovarov alebo služieb, ktoré táto označená osoba spotrebuje alebo bude z nich mať takisto prospech.

         (1)  Ú. v. EÚ C 260, 11.10.2008.


title: Vec C-205/15: Návrh na začatie prejudiciálneho konania, ktorý podal Judecătoria Sibiu (Rumunsko) 30. apríla 2015 – Direcția Generală Regională a Finanțelor Publice (DGRFP) Brașov/Vasile Toma, Birou Executor Judecătoresc Horațiu-Vasile Cruduleci

text:
               27.7.2015

               SK

               Úradný vestník Európskej únie

               C 245/6

         Návrh na začatie prejudiciálneho konania, ktorý podal Judecătoria Sibiu (Rumunsko) 30. apríla 2015 – Direcția Generală Regională a Finanțelor Publice (DGRFP) Brașov/Vasile Toma, Birou Executor Judecătoresc Horațiu-Vasile Cruduleci
   (Vec C-205/15)
   (2015/C 245/08)
   Jazyk konania: rumunčina

      Vnútroštátny súd, ktorý podal návrh na začatie prejudiciálneho konania

   Judecătoria Sibiu

      Účastníci konania pred vnútroštátnym súdom

      Žalobca: Direcția Generală Regională a Finanțelor Publice (DGRFP) Brașov

      Žalovaní: Vasile Toma, Birou Executor Judecătoresc Horațiu-Vasile Cruduleci

      Prejudiciálna otázka

   Možno článok 4 ods. 3 ZEÚ, ako aj články 20, 21 a 47 Charty základných práv Európskej únie vykladať v tom zmysle, že bránia takej právnej úprave, akou je článok 16 ústavy a článok 30 naliehavého uznesenia vlády č. 80/2013, ktorá stanovuje rovnosť pred zákonom len medzi občanmi, ktorí sú fyzickými osobami, a nie medzi občanmi, ktorí sú fyzickými osobami, a právnickými osobami založenými podľa verejného práva a ktorá a priori oslobodzuje právnické osoby založené podľa verejného práva od uhradenia poplatku kolkovou známkou a zloženia zábezpeky pre prístup k spravodlivosti, pričom však prístup fyzických osôb k spravodlivosti podmieňuje uhradením poplatku kolkovou známkou/zložením zábezpeky?


title: Vec F-60/10: Uznesenie Súdu pre verejnú službu z  8. februára 2011 — Chiavegato/Komisia

text:
               19.3.2011

               SK

               Úradný vestník Európskej únie

               C 89/28

         Uznesenie Súdu pre verejnú službu z 8. februára 2011 — Chiavegato/Komisia
   (Vec F-60/10) (1)

   2011/C 89/54
   Jazyk konania: francúzština
   Predseda prvej komory nariadil výmaz veci v dôsledku urovnania sporu zmierom.

      (1)  Ú. v. EÚ C 260, 25.9.2010, s. 28.


title: Vec C-149/11: Návrh na začatie prejudiciálneho konania, ktorý podal Gerechtshof te ’s-Gravenhage (Holandsko) 28. marca 2011 — Leno Merken BV/Hagelkruis Beheer BV

text:
               18.6.2011

               SK

               Úradný vestník Európskej únie

               C 179/10

         Návrh na začatie prejudiciálneho konania, ktorý podal Gerechtshof te ’s-Gravenhage (Holandsko) 28. marca 2011 — Leno Merken BV/Hagelkruis Beheer BV
   (Vec C-149/11)
   2011/C 179/18
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Gerechtshof te’s-Gravenhage

      Účastníci konania pred vnútroštátnym súdom

      Žalobca: Leno Merken BV

      Žalovaná: Hagelkruis Beheer BV

      Prejudiciálne otázky

               1.

               Má sa článok 15 ods. 1 nariadenia (ES) č. 207/2009 o ochrannej známke Spoločenstva (1) vykladať v tom zmysle, že na existenciu riadneho používania ochrannej známky Spoločenstva postačuje, aby sa ochranná známka používala v jedinom členskom štáte, pokiaľ sa toto používanie — v prípade, že by išlo o národnú ochrannú známku — v predmetnom členskom štáte považuje za riadne používanie (pozri spoločné vyhlásenie č. 10 k článku 15 nariadenia Rady (ES) č. 40/94 (2) z 20. decembra 1993 a k smerniciam upravujúcim námietkové konanie na ÚHVT)?

               2.

               Nemožno v prípade zápornej odpovede na prvú otázku vyššie opísané používanie ochrannej známky Spoločenstva v jedinom členskom štáte za nijakých okolností považovať za riadne používanie v Spoločenstve v zmysle článku 15 ods. 1 nariadenia (ES) č. 207/2009?

               3.

               Ak používanie ochrannej známky Spoločenstva v jedinom členskom štáte nemožno za nijakých okolností považovať za riadne používanie v Spoločenstve, aké požiadavky sa okrem iných kritérií musia v prípade posudzovania, či ide o riadne používanie v Spoločenstve, uplatňovať na veľkosť územia, na ktorom sa ochranná známka používa?

               4.

               Alebo sa má — na rozdiel od uvedeného — článok 15 nariadenia o ochrannej známke Spoločenstva vykladať tak, že pri posudzovaní riadneho používania v Spoločenstve netreba vôbec brať do úvahy hranice územia jednotlivých členských štátov [a treba vychádzať napríklad z podielov na trhu (trh s výrobkami/geografický trh)]?

      (1)  Ú. v. EÚ L 78, s. 1.

      (2)  Nariadenie Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, 1994, s. 1; Mim. vyd. 17/001, s. 146).


               16.6.2016

               SK

               Úradný vestník Európskej únie

               C 216/8

         Žaloba Dozorného úradu EZVO podaná 16. decembra 2015 proti Islandskej republike
   (Vec E-30/15)
   (2016/C 216/05)
   Dozorný úrad EZVO, ktorý zastupuje Carsten Zatschler, Clémence Perrin a Marlene Lie Hakkebo, splnomocnení zástupcovia Dozorného úradu EZVO, 35 Rue Belliard, 1040 Bruxelles/Brussel, BELGIQUE/BELGIË, podal 16. decembra 2015 na Súd EZVO žalobu proti Islandskej republike.
   Dozorný úrad EZVO žiada Súd EZVO, aby:

               1.

               vyhlásil, že si Islandská republika nesplnila svoje záväzky podľa aktu uvedeného v bode 15q kapitoly XIII prílohy II k Dohode o Európskom hospodárskom priestore (smernica Európskeho parlamentu a Rady 2011/62/EÚ z 8. júna 2011, ktorou sa mení a dopĺňa smernica 2001/83/ES, ktorou sa ustanovuje zákonník Spoločenstva o humánnych liekoch, pokiaľ ide o predchádzanie vstupu falšovaných liekov do legálneho dodávateľského reťazca) v znení prispôsobenom dohode prostredníctvom jej protokolu 1 a podľa článku 7 dohody tým, že neprijala opatrenia potrebné na transpozíciu uvedeného aktu v stanovenej lehote, alebo v každom prípade tým, že neinformovala Dozorný úrad EZVO;

               2.

               nariadil Islandskej republike zaplatenie trov tohto konania.

      Právna a skutková podstata veci a právny základ žaloby:

               —

               Táto žaloba Dozorného úradu EZVO sa týka skutočnosti, že Islandská republika si nesplnila svoje záväzky vyhovieť najneskôr do 14. marca 2015 odôvodnenému stanovisku Dozorného úradu EZVO vydanému 14. januára 2015, ktoré sa týka skutočnosti, že Islandská republika netransponovala do svojho vnútroštátneho právneho poriadku smernicu Európskeho parlamentu a Rady 2011/62/EÚ z 8. júna 2011, ktorou sa mení a dopĺňa smernica 2001/83/ES, ktorou sa ustanovuje zákonník Spoločenstva o humánnych liekoch, pokiaľ ide o predchádzanie vstupu falšovaných liekov do legálneho dodávateľského reťazca, ako sa na ňu odkazuje v kapitole XIII bode 15q prílohy II k Dohode o Európskom hospodárskom priestore, v znení prispôsobenom Dohode o EHP prostredníctvom protokolu 1 k dohode (ďalej len „akt“).

               —

               Dozorný úrad EZVO tvrdí, že Islandská republika tým, že v stanovenej lehote neprijala opatrenia potrebné na transpozíciu aktu, si nesplnila svoje záväzky vyplývajúce z uvedeného aktu a článku 7 Dohody o EHP.


title: Vec C-113/16: Návrh na začatie prejudiciálneho konania, ktorý podal Szombathelyi Közigazgatási és Munkaügyi Bíróság (Maďarsko) 26. februára 2016 – Günther Horváth/Vas Megyei Kormányhivatal

text:
               13.6.2016

               SK

               Úradný vestník Európskej únie

               C 211/24

      Návrh na začatie prejudiciálneho konania, ktorý podal Szombathelyi Közigazgatási és Munkaügyi Bíróság (Maďarsko) 26. februára 2016 – Günther Horváth/Vas Megyei Kormányhivatal
      (Vec C-113/16)
      (2016/C 211/30)
      Jazyk konania: maďarčina

         Vnútroštátny súd, ktorý podal návrh na začatie prejudiciálneho konania

      Szombathelyi Közigazgatási és Munkaügyi Bíróság

         Účastníci konania pred vnútroštátnym súdom

         Žalobca: Günther Horváth

         Žalovaný: Vas Megyei Kormányhivatal

         Prejudiciálne otázky

                  1.

                  Spôsobuje právna úprava členského štátu, o akú ide v spore vo veci samej, ktorá podmieňuje zachovanie práv na užívanie poľnohospodárskych pozemkov a na požívanie ich plodov a úžitkov preukázaním blízkeho príbuzenského vzťahu s osobou, ktorá zriadila také práva, takže ak držiteľ práva na užívanie nehnuteľnosti alebo na požívanie jej plodov a úžitkov nie je schopný preukázať blízky príbuzenský vzťah, jeho právo zanikne ex lege bez akejkoľvek majetkovej náhrady, obmedzenie, ktoré je v rozpore s článkami 49 a 63 Zmluvy o fungovaní Európskej únie?

                  2.

                  Dotýka sa právna úprava členského štátu, o akú ide v spore vo veci samej, ktorá podmieňuje zachovanie práv na užívanie poľnohospodárskych pozemkov a na požívanie ich plodov a úžitkov preukázaním blízkeho príbuzenského vzťahu s osobou, ktorá zriadila také práva, takže ak držiteľ práva na užívanie nehnuteľnosti alebo na požívanie jej plodov a úžitkov nie je schopný preukázať blízky príbuzenský vzťah, jeho právo zanikne ex lege bez akejkoľvek majetkovej náhrady, vzhľadom na články 49 a 63 Zmluvy o fungovaní Európskej únie skutočne v rovnakej miere štátnych príslušníkov dotknutého členského štátu aj štátnych príslušníkov ostatných členských štátov?


title: Vec C-515/16: Uznesenie Súdneho dvora (piata komora) z 15. marca 2017 (návrh na začatie prejudiciálneho konania, ktorý podal Cour d’appel de Versailles – Francúzsko) – Enedis, SA/Axa Corporate Solutions SA, Ombrière Le Bosc SAS (Návrh na začatie prejudiciálneho konania — Článok 99 Rokovacieho poriadku Súdneho dvora — Články 107 a 108 ZFEÚ — Štátna pomoc — Pojem „intervencia zo strany štátu alebo zo štátnych prostriedkov“ — Solárna elektrická energia — Povinnosť nákupu za vyššiu cenu než je trhová cena — Úplná náhrada — Neoznámenie vopred)

text:
               29.5.2017

               SK

               Úradný vestník Európskej únie

               C 168/19

         Uznesenie Súdneho dvora (piata komora) z 15. marca 2017 (návrh na začatie prejudiciálneho konania, ktorý podal Cour d’appel de Versailles – Francúzsko) – Enedis, SA/Axa Corporate Solutions SA, Ombrière Le Bosc SAS
   (Vec C-515/16) (1)

   ((Návrh na začatie prejudiciálneho konania - Článok 99 Rokovacieho poriadku Súdneho dvora - Články 107 a 108 ZFEÚ - Štátna pomoc - Pojem „intervencia zo strany štátu alebo zo štátnych prostriedkov“ - Solárna elektrická energia - Povinnosť nákupu za vyššiu cenu než je trhová cena - Úplná náhrada - Neoznámenie vopred))
   (2017/C 168/24)
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Cour d’appel de Versailles

      Účastníci konania

      Žalobkyňa Enedis, SA

      Žalované: Axa Corporate Solutions SA, Ombrière Le Bosc SAS

      Výrok

               1.

               Článok 107 ods. 1 ZFEÚ sa má vykladať v tom zmysle, že mechanizmus ako je mechanizmus zavedený vnútroštátnou právnou úpravou, o ktorú ide vo veci samej, ktorý ukladá povinnosť nakupovať elektrickú energiu vyrábanú zariadeniami, ktoré využívajú energiu slnečného žiarenia, za vyššiu cenu než je trhová cena a ktorého financovanie znášajú koneční spotrebitelia elektrickej energie, sa musí považovať za intervenciu zo strany štátu alebo zo štátnych prostriedkov.

               2.

               Článok 108 ods. 3 ZFEÚ sa má vykladať v tom zmysle, že v prípade, ak sa vnútroštátne opatrenie spočívajúce v štátnej pomoci v zmysle článku 107 ods. 1 ZFEÚ vopred neoznámi Európskej komisii, vnútroštátnym súdom prislúcha vyvodiť z tejto nezákonnosti všetky dôsledky, najmä pokiaľ ide o platnosť vykonávacích aktov tohto opatrenia.

      (1)  Ú. v. EÚ C 475, 19.12.2016


title: Vec T-512/13 P: Rozsudok Všeobecného súdu z  12. decembra 2014 – AN/Komisia ( „Odvolanie — Verejná služba — Úradníci — Psychické obťažovanie — Článok 22a ods. 3 služobného poriadku — Opomenutie rozhodnúť — Skreslenie skutkových okolností“ )

text:
               9.2.2015

               SK

               Úradný vestník Európskej únie

               C 46/49

         Rozsudok Všeobecného súdu z 12. decembra 2014 – AN/Komisia
   (Vec T-512/13 P) (1)

   ((„Odvolanie - Verejná služba - Úradníci - Psychické obťažovanie - Článok 22a ods. 3 služobného poriadku - Opomenutie rozhodnúť - Skreslenie skutkových okolností“))
   (2015/C 046/62)
   Jazyk konania: francúzština

      Účastníci konania

      Odvolateľka: AN (Brusel, Belgicko) (v zastúpení: É. Boigelot a R. Murru, advokáti)

      Ďalší účastník konania: Európska komisia (v zastúpení: J. Currall a C. Ehrbar, splnomocnení zástupcovia)

      Predmet veci

   Odvolanie podané proti rozsudku Súdu pre verejnú službu Európskej únie (druhá komora) z 11. júla 2013, AN/Komisia (F-111/10, Zb. VS, EU:F:2013:114), smerujúce k zrušeniu tohto rozsudku

      Výrok rozsudku

               1.

               Rozsudok Súdu pre verejnú službu Európskej únie (druhá komora), AN/Komisia (F-111/10, Zb. VS, EU:F:2013:114), sa zrušuje v rozsahu, v akom Súd pre verejnú službu opomenul rozhodnúť o žalobnom dôvode založenom na nezrovnalostiach prešetrovania pod číslom CMS 07/041.

               2.

               Vo zvyšnej časti sa odvolanie zamieta.

               3.

               Žaloba, ktorú podala AN na Súd pre verejnú službu vo veci F-111/10, sa zamieta.

               4.

               AN znáša svoje vlastné trovy konania a je povinná nahradiť polovicu trov konania, ktoré vynaložila Európska komisia tak v konaní na Súde pre verejnú službu, ako aj v tomto konaní.

               5.

               Komisia znáša polovicu svojich vlastných trov konania, ktoré vynaložila v konaní na Súde pre verejnú službu, ako aj v tomto konaní.

      (1)  Ú. v. EÚ C 367, 14.12.2013.


title: Vec C-395/12: Návrh na začatie prejudiciálneho konania, ktorý podal Cour d’appel (Luxembursko) 27. augusta 2012 — Luxemburské veľkovojvodstvo, Administration de l’enregistrement et des domaines/Edenred Luxembourg SA

text:
               24.11.2012

               SK

               Úradný vestník Európskej únie

               C 366/24

         Návrh na začatie prejudiciálneho konania, ktorý podal Cour d’appel (Luxembursko) 27. augusta 2012 — Luxemburské veľkovojvodstvo, Administration de l’enregistrement et des domaines/Edenred Luxembourg SA
   (Vec C-395/12)
   2012/C 366/42
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Cour d’appel

      Účastníci konania pred vnútroštátnym súdom

      Odvolatelia: Luxemburské veľkovojvodstvo, Administration de l’enregistrement et des domaines

      Odporkyňa: Edenred Luxembourg SA

      Prejudiciálna otázka

   Sú plnenia poskytnuté v Luxembursku vydavateľom stravných poukážok prevádzkovateľovi reštaurácie pridruženej k jeho sieti úplne alebo čiastočne oslobodené od DPH na základe ustanovenia článku 13 B písm. d) bodu 3 šiestej smernice Rady zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (77/388/EHS) (1) v znení zmien a doplnení, ak platí, že stravná poukážka nie je plnohodnotným platobným titulom a že cieľom týchto plnení nie je garantovať zaplatenie jedál zakúpených zamestnancom podniku, ktorý je zákazníkom vydavateľa [tamže, písm. d) bod 2], pokiaľ ide o stravné poukážky, ktoré zamestnávateľ poskytne svojim zamestnancom na základe vyššie uvedených vnútroštátnych právnych predpisov, keď pridruženie k sieti stravných poukážok umožňuje profitovať z klientely tvorenej zamestnancami podnikov, ktoré sú zákazníkmi vydavateľa stravných poukážok, a tento vydavateľ znáša náklady na spracovanie stravných poukážok?

      (1)  Ú. v. ES L 145, s. 1; Mim. vyd. 09/001, s. 23.


title: Vec C-110/09: Návrh na začatie prejudiciálneho konania, ktorý podal Conseil d’État (Belgicko) 23. marca 2009 — Inter-Environnement Wallonie ASBL/Région wallonne

text:
               6.6.2009

               SK

               Úradný vestník Európskej únie

               C 129/9

         Návrh na začatie prejudiciálneho konania, ktorý podal Conseil d’État (Belgicko) 23. marca 2009 — Inter-Environnement Wallonie ASBL/Région wallonne
   (vec C-110/09)
   2009/C 129/15
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Conseil d’État

      Účastníci konania pred vnútroštátnym súdom

      Žalobca: Inter-Environnement Wallonie ASBL

      Žalovaný: Région wallonne

      Prejudiciálne otázky

               1.

               Je program hospodárenia s dusíkom vo vzťahu k označeným ohrozeným pásmam, ktorých vytvorenie je stanovené v článku 5 ods. 1 smernice Rady 91/676/EHS z 12. decembra 1991 o ochrane vôd pred znečistením dusičnanmi z poľnohospodárskych zdrojov (1), plánom alebo programom uvedeným v článku 3 ods. 2 písm. a) smernice 2001/42/ES Európskeho parlamentu a Rady z 27. júna 2001 o posudzovaní účinkov určitých plánov a programov na životné prostredie (2), pripravený pre poľnohospodárstvo, lesníctvo, rybárstvo, energetiku, dopravu, odpadové hospodárstvo, vodné hospodárstvo, telekomunikácie, turistiku, plánovanie miest a vidieka alebo využívanie územia a stanovuje tento program rámec pre súhlas budúceho rozvoja projektov uvedených v prílohách I a II k smernici 85/337/EHS (3)?

               2.

               Je program hospodárenia s dusíkom vo vzťahu k označeným ohrozeným pásmam, ktorých vytvorenie je stanovené v článku 5 ods. 1 smernice Rady 91/676/EHS z 12. decembra 1991 o ochrane vôd pred znečistením dusičnanmi z poľnohospodárskych zdrojov, plánom alebo programom uvedeným v článku 3 ods. 2 písm. b) smernice 2001/42/ES Európskeho parlamentu a Rady z 27. júna 2001 o posudzovaní účinkov určitých plánov a programov na životné prostredie, pri ktorých sa určilo, že vyžadujú posudzovanie podľa článku 6 a 7 smernice 92/43/EHS (4) vzhľadom na ich pravdepodobný účinok na lokality, obzvlášť keď predmetný program hospodárenia s dusíkom sa uplatňuje na všetky určené ohrozené pásma Valónskeho regiónu?

               3.

               Je program hospodárenia s dusíkom vo vzťahu k označeným ohrozeným pásmam, ktorých vytvorenie je stanovené v článku 5 ods. 1 smernice Rady 91/676/EHS z 12. decembra 1991 o ochrane vôd pred znečistením dusičnanmi z poľnohospodárskych zdrojov, iným plánom alebo programom ako sú uvedené v článku 3 ods. 2 smernice, ktorý stanovuje rámec pre odsúhlasenie budúceho rozvoja projektov, pre ktoré členské štáty musia určiť, či majú podľa článku 3 ods. 4 pravdepodobne významné environmentálne účinky v súlade s odsekom 5?

      (1)  Ú. v. ES L 375, s. 1; Mim. vyd. 15/002, s. 68.

      (2)  Ú. v. ES L 197, s. 30; Mim. vyd. 15/006, s. 157.

      (3)  Smernica Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie (Ú. v. ES L 175, s. 40; Mim. vyd. 15/001, s. 248).

      (4)  Smernica Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, s. 7; Mim. vyd. 15/002, s. 102).


title: Vec C-162/11: Uznesenie predsedu Súdneho dvora z  26. júla 2011 (návrh na začatie prejudiciálneho konania, ktorý podal Bundeskommunikationssenat — Rakúsko) — Publikumsrat des Österreichischen Rundfunks/Österreichischer Rundfunk

text:
               22.10.2011

               SK

               Úradný vestník Európskej únie

               C 311/30

         Uznesenie predsedu Súdneho dvora z 26. júla 2011 (návrh na začatie prejudiciálneho konania, ktorý podal Bundeskommunikationssenat — Rakúsko) — Publikumsrat des Österreichischen Rundfunks/Österreichischer Rundfunk
   (Vec C-162/11) (1)

   2011/C 311/50
   Jazyk konania: nemčina
   Predseda Súdneho dvora nariadil výmaz veci.

      (1)  Ú. v. EÚ C 179, 18.6.2011.


title: Vec T-374/06: Žaloba podaná 13. decembra 2006 – Rath/ÚHVT – Grandel (Epican)

text:
               24.2.2007

               SK

               Úradný vestník Európskej únie

               C 42/26

         Žaloba podaná 13. decembra 2006 – Rath/ÚHVT – Grandel (Epican)
   (Vec T-374/06)
   (2007/C 42/46)
   Jazyk žaloby: nemčina
   Účastníci konania

      Žalobca: Matthias Rath (Kapské mesto, Juhoafrická republika) (v zastúpení: S. Ziegler, C. Kleiner a F. Dehn, advokáti)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Dr. Grandel GmbH
   Návrhy žalobcu

               —

               zrušiť rozhodnutie prvého odvolacieho senátu Úrad pre harmonizáciu vnútorného trhu (ochranné známky a vzory) (ÚHVT) z 5. októbra 2006 v rozsahu, v akom bola prihláška ochrannej známky zamietnutá, to znamená v súvislosti s tovarmi zaradenými do triedy 5 „doplnky výživy na nie lekárske účely, najmä doplnky na báze aminokyselín, minerálov, vitamínov a stopových prvkov, dietetické výrobky na nie lekárske účely, najmä aminokyseliny a stopové prvky; vyššie uvedené tovary neslúžia ako antiepileptiká“,

               —

               zaviazať ÚHVT na náhradu trov konania.

         Žalobné dôvody a hlavné tvrdenia

      Prihlasovateľ ochrannej známky Spoločenstva: žalobca.

      Prihlasovaná ochranná známka: slovná ochranná známka „Epican“ pre tovary zaradené do tried 5, 30 a 32 (prihláška č. 2 524 510).

      Majiteľ ochrannej známky alebo označenia, ktoré je základom námietky: Dr. Grandel GmbH.

      Ochranná známka alebo označenie, ktoré je základom námietky: slovná ochranná známka EPIGRAN pôvodne zapísaná pre tovary zaradené do tried 1,3 a 5, teraz iba pre tovary zaradené do triedy 3 (ochranná známka č. 560 292), pričom námietka smeruje iba proti zápisu do triedy 5.

      Rozhodnutie námietkového oddelenia: prijatie námietky, čiastočné zamietnutie prihlášky.

      Rozhodnutie odvolacieho senátu: čiastočné zrušenie rozhodnutia námietkového oddelenia.

      Dôvody žaloby: napadnuté rozhodnutie porušuje článok 8 ods. 1 písm. b) nariadenia (ES) č. 40/94 (1), keďže neexistuje pravdepodobnosť zámeny medzi spornými ochrannými známkami.

      (1)  Nariadenie Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, 1994, s. 1; Mim. vyd. 17/001, s. 146).


title: Vec T-20/15: Žaloba podaná 14. januára 2015 – Henkell & Co. Sektkellerei/ÚHVT – Ciacci Piccolomini d’Aragona di Bianchini (PICCOLOMINI)

text:
               16.3.2015

               SK

               Úradný vestník Európskej únie

               C 89/34

         Žaloba podaná 14. januára 2015 – Henkell & Co. Sektkellerei/ÚHVT – Ciacci Piccolomini d’Aragona di Bianchini (PICCOLOMINI)
   (Vec T-20/15)
   (2015/C 089/41)
   Jazyk, v ktorom bola podaná žaloba: angličtina

      Účastníci konania

      Žalobkyňa: Henkell & Co. Sektkellerei KG (Wiesbaden, Nemecko) (v zastúpení: J. Flick, advokát)

      Žalovaný: Úrad pre harmonizáciu vnútorného trhu (ochranné známky a vzory) (ÚHVT)

      Ďalší účastník konania pred odvolacím senátom: Ciacci Piccolomini d’Aragona di Bianchini Società Agricola (Miláno, Taliansko)

      Údaje týkajúce sa konania pred ÚHVT

      Prihlasovateľ: ďalší účastník konania pred odvolacím senátom.

      Dotknutá sporná ochranná známka: slovná ochranná známka Spoločenstva „PICCOLOMINI“ – prihláška č. 10 564 573.

      Konanie pred ÚHVT: námietkové konanie.

      Napadnuté rozhodnutie: rozhodnutie prvého odvolacieho senátu ÚHVT z 31. októbra 2014 vo veci R 2265/2013-1.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie,

               —

               uložil ÚHVT a ďalšiemu účastníkovi konania povinnosť nahradiť trovy konania vrátane trov konania žalobkyne.

      Uvádzaný žalobný dôvod

               —

               porušenie článku 42 ods. 2 nariadenia č. 207/2009.


title: Vec T-59/14: Rozsudok Všeobecného súdu z  29. januára 2015 – Blackrock/ÚHVT (INVESTING FOR A NEW WORLD) ( „Ochranná známka Spoločenstva — Prihláška slovnej ochrannej známky Spoločenstva INVESTING FOR A NEW WORLD — Ochranná známka tvorená reklamným sloganom — Absolútny dôvod zamietnutia — Neexistencia rozlišovacej spôsobilosti — Článok 7 ods. 1 písm. b) nariadenia (ES) č. 207/2009“ )

text:
               16.3.2015

               SK

               Úradný vestník Európskej únie

               C 89/23

         Rozsudok Všeobecného súdu z 29. januára 2015 – Blackrock/ÚHVT (INVESTING FOR A NEW WORLD)
   (Vec T-59/14) (1)

   ((„Ochranná známka Spoločenstva - Prihláška slovnej ochrannej známky Spoločenstva INVESTING FOR A NEW WORLD - Ochranná známka tvorená reklamným sloganom - Absolútny dôvod zamietnutia - Neexistencia rozlišovacej spôsobilosti - Článok 7 ods. 1 písm. b) nariadenia (ES) č. 207/2009“))
   (2015/C 089/27)
   Jazyk konania: angličtina

      Účastníci konania

      Žalobkyňa: Blackrock, Inc. (Wilmington, Delaware, Spojené štáty) (v zastúpení: S. Malynicz, barrister, K. Gilbert a M. Blair, solicitors)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: L. Rampini, splnomocnený zástupca)

      Predmet veci

   Žaloba podaná proti rozhodnutiu prvého odvolacieho senátu ÚHVT z 31. októbra 2013 (vec R 573/2013-1) týkajúcemu sa prihlášky slovného označenia INVESTING FOR A NEW WORLD ako ochrannej známky Spoločenstva

      Výrok rozsudku

               1.

               Žaloba sa zamieta.

               2.

               Blackrock, Inc. je povinná nahradiť trovy konania.

      (1)  Ú. v. EÚ C 129, 28.4.2014.


title: Vec T-174/14: Žaloba podaná 20. marca 2014 – Dieckerhoff Guss/Komisia

text:
               12.5.2014

               SK

               Úradný vestník Európskej únie

               C 142/47

         Žaloba podaná 20. marca 2014 – Dieckerhoff Guss/Komisia
   (Vec T-174/14)
   2014/C 142/61
   Jazyk konania: nemčina

      Účastníci konania

      Žalobkyňa: Dieckerhoff Guss GmbH (Gevelsberg, Nemecko) (v zastúpení: H. Höfler, C. Kahle a V. Winkler, Rechtsanwälte)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie žalovanej vo veci štátnej pomoci SA.33995 (2013/C) – Nemecko, Podpora elektrickej energie z obnoviteľných zdrojov energie a nižší príplatok EEG pre energeticky náročných odberateľov, o začatí formálneho konania podľa článku 108 ods. 2 ZFEÚ zverejneného s výzvou na predloženie pripomienok (Ú. v. EÚ 2014 C 37, s. 73),

               —

               zaviazal žalovanú na náhradu trov konania.

      Dôvody a hlavné tvrdenia

   Na podporu svojej žaloby uvádza žalobkyňa v podstate toto:

               1.

               Prvý žalobný dôvod je založený na porušení podstatných formálnych náležitostí

                           —

                           Žalobkyňa na tomto mieste tvrdí, že žalovaná dostatočne neodôvodnila v súlade s článkom 296 ods. 2 ZFEÚ svoje rozhodnutie o začatí konania vo veci formálneho zisťovania podľa článku 108 ods. 2 ZFEÚ. Rozhodnutie o začatí konania neobsahuje žiadne osobitné hmotno-právne posúdenie založené na skutkových a právnych okolnostiach pokiaľ ide o existenciu všetkých znakov skutkovej podstaty v zmysle článku 107 ods. 1 ZFEÚ.

               2.

               Druhý žalobný dôvod je založený na porušení Zmlúv

                           —

                           Žalobkyňa na tomto mieste tvrdí, že rozhodnutie Komisie o začatí konania porušuje článok 107 ods. 1 ZFEÚ. V tejto súvislosti uvádza, že Európsky súdny dvor už vo svojom rozsudku z 13. marca 2001, PreussenElektra (C-379/98, Zb. 2001, I-2099) rozhodol, že Gesetz über den Vorrang erneuerbarer Energien (zákon o uprednostňovaní energií z obnoviteľných zdrojov) (ďalej len „EEG“) neposkytuje podporu. EEG platí v podstate nezmenene naďalej. Nezmenené zostali predovšetkým aspekty, ktoré sú podstatné pre posúdenie štátnej pomoci. To isté platí pre rozhodnutie žalovanej z 22. mája 2002 (Ú. v. EÚ C 164, s. 5), ktorým žalovaná určila, že EEG nepredstavuje podporu.

                           —

                           Žalobkyňa ďalej tvrdí, že nižší príplatok EEG nespĺňa znaky skutkovej podstaty štátnej pomoci článku 107 ods. 1 ZFEÚ. V tejto súvislosti predovšetkým tvrdí, že nižší príplatok EEG nepredstavuje výhodu, ktorú by za normálnych trhových podmienok podnik nedosiahol, že nemá selektívnu povahu, že nepredstavuje štátnu pomoc alebo pomoc poskytnutú zo štátnych prostriedkov, a že nevedie ani k narušeniu hospodárskej súťaže, ani k prípadnému ovplyvneniu obchodu medzi členskými štátmi.

               3.

               Tretí žalobný dôvod je založený na zlučiteľnosti so spoločným trhom

                           —

                           Ak by Všeobecný súd dospel k názoru, že ide o štátnu pomoc, bola by táto podľa názoru žalobkyne zlučiteľná so spoločným trhom podľa článku 107 ods. 3 písm. b) a c) ZFEÚ.


title: Vec F-70/14 DISS: Uznesenie Súdu pre verejnú službu (tretia komora) z 21. júla 2016 – Simon/Komisia (Verejná služba — Úradníci — Dôchodky — Článok 11 ods. 2 prílohy VIII služobného poriadku — Práva na dôchodok nadobudnuté v rámci vnútroštátneho dôchodkového systému pred nástupom do služieb Únie — Prevod do dôchodkového systému Únie — Návrh na započítanie odpracovaných rokov — Pojem akt spôsobujúci ujmu — Zjavná neprípustnosť — Článok 81 rokovacieho poriadku)

text:
               3.10.2016

               SK

               Úradný vestník Európskej únie

               C 364/51

      Uznesenie Súdu pre verejnú službu (tretia komora) z 21. júla 2016 – Simon/Komisia
      (Vec F-70/14 DISS) (1)

      ((Verejná služba - Úradníci - Dôchodky - Článok 11 ods. 2 prílohy VIII služobného poriadku - Práva na dôchodok nadobudnuté v rámci vnútroštátneho dôchodkového systému pred nástupom do služieb Únie - Prevod do dôchodkového systému Únie - Návrh na započítanie odpracovaných rokov - Pojem akt spôsobujúci ujmu - Zjavná neprípustnosť - Článok 81 rokovacieho poriadku))
      (2016/C 364/65)
      Jazyk konania: francúzština

         Účastníci konania

         Žalobkyňa: Anne-Claire Simon (Brusel, Belgicko) (v zastúpení: pôvodne D. de Abreu Caldas, M. de Abreu Caldas a J.-N. Louis, advokáti, neskôr J.-N. Louis, advokát)

         Žalovaná: Európska komisia (v zastúpení: pôvodne J. Currall a G. Gattinara, splnomocnení zástupcovia, neskôr G. Gattinara, splnomocnený zástupca, napokon G. Gattinara a F. Simonetti, splnomocnení zástupcovia)

         Predmet veci

      Návrh na zrušenie rozhodnutia týkajúceho sa prevodu práv žalobkyne na dôchodok do dôchodkového systému Únie, ktoré uplatňuje nové všeobecné vykonávacie ustanovenia (VVU) podľa článku 11 ods. 2 prílohy VIII služobného poriadku z 3. marca 2011, a subsidiárne návrh na zaviazanie Komisie na náhradu škody, ktorá vznikla žalobkyni z dôvodu neprimerane dlhej lehoty vybavovania jej žiadosti o prevod práv

         Výrok

                  1.

                  Žaloba sa zamieta ako zjavne neprípustná.

                  2.

                  A.-C. Simon znáša svoje vlastné trovy konania a je povinná nahradiť trovy konania vynaložené Európskou komisiou.

         (1)  Ú. v. EÚ C 388, 3.11.2014, s. 28.


title: Vec T-3/09: Rozsudok Všeobecného súdu z  3. februára 2011 — Taliansko/Komisia ( „Štátna pomoc — Dočasné ochranné opatrenia v sektore stavby lodí — Zmena schémy pomoci, ktorú Komisia predtým schválila, plánovaná talianskymi orgánmi — Rozhodnutie vyhlasujúce schému pomoci za nezlučiteľnú so spoločným trhom“ )

text:
               19.3.2011

               SK

               Úradný vestník Európskej únie

               C 89/15

         Rozsudok Všeobecného súdu z 3. februára 2011 — Taliansko/Komisia
   (Vec T-3/09) (1)

   (Štátna pomoc - Dočasné ochranné opatrenia v sektore stavby lodí - Zmena schémy pomoci, ktorú Komisia predtým schválila, plánovaná talianskymi orgánmi - Rozhodnutie vyhlasujúce schému pomoci za nezlučiteľnú so spoločným trhom)
   2011/C 89/35
   Jazyk konania: taliančina

      Účastníci konania

      Žalobkyňa: Talianska republika (v zastúpení: P. Gentili, avvocato dello Stato)

      Žalovaná: Európska komisia (v zastúpení: E. Righini, C. Urraca Caviedes a V. Di Bucci, splnomocnení zástupcovia)

      Predmet veci

   Návrh na zrušenie rozhodnutia Komisie 2010/38/ES z 21. októbra 2008 o štátnej pomoci C-20/08 (ex N 62/08), ktorú Taliansko plánuje poskytnúť prostredníctvom úpravy schémy N 59/04 týkajúcej sa dočasných ochranných opatrení v sektore stavby lodí (Ú. v. EÚ L 17, 2010, s. 50)

      Výrok rozsudku

               1.

               Žaloba sa zamieta.

               2.

               Talianska republika je povinná nahradiť trovy konania.

      (1)  Ú. v. EÚ C 55, 7.3.2009.


title: Vec C-518/14: Návrh na začatie prejudiciálneho konania, ktorý podal Niedersächsisches Finanzgericht (Nemecko) 18. novembra 2014 – Senatex GmbH/Finanzamt Hannover-Nord

text:
               2.2.2015

               SK

               Úradný vestník Európskej únie

               C 34/12

         Návrh na začatie prejudiciálneho konania, ktorý podal Niedersächsisches Finanzgericht (Nemecko) 18. novembra 2014 – Senatex GmbH/Finanzamt Hannover-Nord
   (Vec C-518/14)
   (2015/C 034/12)
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Niedersächsisches Finanzgericht

      Účastníci konania pred vnútroštátnym súdom

      Žalobkyňa: Senatex GmbH

      Žalovaný: Finanzamt Hannover-Nord

      Prejudiciálne otázky

               1.

               Majú sa účinky ex nunc prvého vystavenia faktúry, ktoré Súdny dvor konštatoval vo veci Terra Baubedarf-Handel (rozsudok z 29. apríla 2004 – vec C-152/02, Zb. s. 5583 (1)) v prípade doplnenia neúplnej faktúry, ktoré je v tomto prípade relevantné, na základe rozhodnutí Súdneho dvora Pannon Gép (rozsudok z 15. júla 2010, vec C-368/09 (2)) a „Petroma Transport (rozsudok z 8. mája 2013, vec C-271/12 (3)) relativizovať v tom zmysle, že Súdny dvor chcel v takom prípade v konečnom dôsledku povoliť spätnú účinnosť?

               2.

               Aké minimálne požiadavky treba stanoviť pre faktúru, v prípade ktorej je možná spätná účinnosť a oprava? Musí pôvodná faktúra už obsahovať daňové identifikačné číslo alebo identifikačné číslo pre DPH alebo ho možno doplniť neskôr, v dôsledku čoho sa zachová odpočítanie dane z pôvodnej faktúry?

               3.

               Ide o včasnú opravu faktúry, ak sa uskutoční až v rámci konania o námietke, ktorého predmetom je rozhodnutie (dodatočný výmer) daňového orgánu?

      (1)  ECLI:EU:C:2004:268.

      (2)  ECLI:EU:C:2010:441.

      (3)  ECLI:EU:C:2013:297.


title: Vec T-484/10: Žaloba podaná 14. októbra 2010 — Gas Natural Fenosa SDG/Komisia

text:
               4.12.2010

               SK

               Úradný vestník Európskej únie

               C 328/50

         Žaloba podaná 14. októbra 2010 — Gas Natural Fenosa SDG/Komisia
   (Vec T-484/10)
   ()
   2010/C 328/79
   Jazyk konania: španielčina

      Účastníci konania

      Žalobkyňa: Gas Natural Fenosa SDG, SA (Madrid, Španielsko) (v zastúpení: F. González Díaz a F. Salerno, advokáti)

      Žalovaná: Európska komisia

      Návrhy žalobkyne

               —

               podľa článku 267 ZFEÚ zrušiť rozhodnutie Európskej komisie z 29. septembra 2010 a

               —

               zaviazať žalovanú na náhradu trov konania.

      Žalobné dôvody a hlavné tvrdenia

   Rozhodnutie napadnuté v tomto konaní povoľuje španielsku právnu úpravu, ktorej cieľom je nahradiť dodatočné výdavky znášané výrobcami elektriny, ktorí v rámci povinnosti poskytovať služby vo verejnom záujme musia realizovať časť svojej výroby z uhlia vyťaženého v Španielsku.
   Gas Natural Fenosa sa domnieva, že rozhodnutie je v rozpore s právom Spoločenstva, a preto požaduje jeho zrušenie z nasledujúcich dôvodov:

               1.

               Po prvé, rozhodnutie porušuje článok 108 ods. 2 ZFEÚ a článok 4 ods. 4 nariadenia Rady (ES) č. 659/1999 z 22. marca 1999 ustanovujúceho podrobné pravidlá na uplatňovanie článku 93 Zmluvy o ES, (1) v rozsahu v akom sporná štátna pomoc vyvoláva pochybnosti týkajúce sa jej zlučiteľnosti so spoločným trhom.

               2.

               Po druhé, rozhodnutie porušuje viaceré ustanovenia primárneho a sekundárneho práva, keďže predmetnú pomoc nemožno považovať za zlučiteľnú so spoločným trhom, a síce:

                           —

                           právnu úpravu Spoločenstva týkajúcu sa životného prostredia, konkrétne článok 4 Zmluvy o EÚ a článok 191 ZFEÚ, a pravidlá o uplatnení záväzkov z oblasti životného prostredia, najmä smernicu 2003/87/ES, nedávno zmenenú a doplnenú smernicou 2009/29/ES, (2) keďže sporné opatrenie podporuje fungovanie zariadení, ktoré zvyšujú objem skleníkových plynov vypúšťaných do atmosféry, porušuje zákaz udeľovať nové bezplatné emisné kvóty a podporuje ťažobnú činnosť, ktorá predstavuje vážnu hrozbu pre prirodzené biotopy,

                           —

                           pravidlá Zmluvy vzťahujúce sa na oblasť vnútorného trhu, konkrétne články 34 a 49 ZFEÚ v rozsahu, v akom kladie prekážky a sťažuje dovoz elektrickej energie získanej z uhlia vyťaženého mimo Španielska alebo plynu, a takisto bráni projektom rozvoja možnosti vyrábať elektrickú energiu z plynu alebo dovezeného uhlia,

                           —

                           články 101 a 102 ZFEÚ v spojení s článkom 4 ods. 3 Zmluvy o EÚ tým, že podporuje protisúťažné správanie na strane španielskych výrobcov uhlia,

                           —

                           článok 126 ods. 1 ZFEÚ vzhľadom na to, že sporné opatrenie zbytočne a neprimerane zvyšuje verejné výdavky,

                           —

                           nariadenie č. 1407/2002 (3) tým, že umožňuje zvýšenie objemu pomoci už priznanej skoršími opatreniami a spôsobuje nerovnováhu na trhu výroby elektrickej energie.

               3.

               Po tretie, rozhodnutie porušuje článok 3 ods. 2 a článok 11 ods. 4 druhej smernice upravujúcej trh s elektrinou (smernica 2003/54/ES) (4), článok 106 ods. 2 ZFEÚ, ako aj rámec Spoločenstva v oblasti štátnej pomoci vo forme kompenzácií za služby poskytované vo verejnom záujme a zásadu proporcionality tým, že nespĺňa podmienky vyžadované uvedenými ustanoveniami pre zriadenie služby vo všeobecnom hospodárskom záujme z dôvodov bezpečnosti dodávok a, každopádne tým, že na dosiahnutie cieľov sledovaných sporným opatrením existujú menej zaťažujúce alternatívy.

      (1)  Ú. v. ES L 83, s. 1; Mim. vyd. 08/001, s. 339.

      (2)  Smernica Európskeho parlamentu a Rady 2009/29/ES z 23. apríla 2009, ktorou sa mení a dopĺňa smernica 2003/87/ES s cieľom zlepšiť a rozšíriť schému Spoločenstva na obchodovanie s emisnými kvótami skleníkových plynov (Ú. v. EÚ L 140, s. 63).

      (3)  Nariadenie Rady (ES) č. 1407/2002 z 23. júla 2002 o štátnej pomoci pre uhoľný priemysel (Ú. v. ES L 205, s. 1; Mim. vyd. 08/002, s. 170).

      (4)  Smernica Európskeho parlamentu a Rady 2003/54/ES z 26. júna 2003 o spoločných pravidlách pre vnútorný trh s elektrickou energiou a o zrušení smernice 96/92/ES (Ú. v. EÚ L 176, s. 37; Mim. vyd. 12/002, s. 211).


title: Vec T-32/12: Žaloba podaná 20. januára 2012 — Vardar/ÚHVT — Joker (pingulina)

text:
               14.4.2012

               SK

               Úradný vestník Európskej únie

               C 109/17

         Žaloba podaná 20. januára 2012 — Vardar/ÚHVT — Joker (pingulina)
   (Vec T-32/12)
   2012/C 109/38
   Jazyk, v ktorom bola podaná žaloba: angličtina

      Účastníci konania

      Žalobca: Muslahadin Vardar (Löhne, Nemecko) (v zastúpení: I. Höfener a M. Boden, advokáti)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Joker, Inc. (Allen, Spojené štáty)

      Návrhy

   Žalobca navrhuje, aby Všeobecný súd:

               —

               zrušil rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) zo 17. novembra 2011 vo veci R 475/2011-4 a zmenil ho tak, že námietka sa zamieta a prihláške ochrannej známky podanej žalobcom sa vyhovuje,

               —

               zaviazal žalovaného na náhradu trov konania.

      Dôvody a hlavné tvrdenia

      Prihlasovateľ ochrannej známky Spoločenstva: žalobca.

      Prihlasovaná ochranná známka Spoločenstva: obrazová ochranná známka „pingulina“ v oranžovej, fialovej, modrej, zelenej, žltej a čiernej farbe pre tovary zaradené v triedach 20, 24 a 25 — prihláška ochrannej známky Spoločenstva č. 8402992.

      Majiteľ ochrannej známky alebo označenia namietaných v námietkovom konaní: ďalší účastník konania pred odvolacím senátom.

      Namietaná ochranná známka alebo označenie: námietka bola založená okrem iného na medzinárodnej obrazovej ochrannej známke „PINGU“ v čiernej a bielej farbe zapísanej pod č. 537386A pre tovary zaradené okrem iného v triedach 20, 24 a 25.

      Rozhodnutie námietkového oddelenia: vyhovenie námietke v celom rozsahu a zamietnutie prihlášky ochrannej známky Spoločenstva.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 8 ods. 1 písm. b) nariadenia Rady č. 207/2009, keďže odvolací senát dospel k nesprávnemu záveru, že medzi prihlasovanou ochrannou známkou a skoršími ochrannými známkami existuje pravdepodobnosť zámeny.


title: Vec T-483/07: Uznesenie Všeobecného súdu z  11. júla 2012 — Rumunsko/Komisia

text:
               8.9.2012

               SK

               Úradný vestník Európskej únie

               C 273/22

         Uznesenie Všeobecného súdu z 11. júla 2012 — Rumunsko/Komisia
   (Vec T-483/07) (1)

   2012/C 273/38
   Jazyk konania: rumunčina
   Predseda tretej komory nariadil výmaz veci.

      (1)  Ú. v. EÚ C 51, 23.2.2008.


title: Oznámenie

text:
               29.10.2005

               SK

               Úradný vestník Európskej únie

               C 271/19

         Oznámenie
   (2005/C 271/37)
   Tajomník Súdu prvého stupňa, pán Hans Jung 6. októbra 2005 prestal vykonávať svoju funkciu a pán Emmanuel Coulon, vymenovaný za tajomníka Súdu prvého stupňa rozhodnutím Súdu prvého stupňa z 5. júla 2005 v súlade so štvrtým odsekom článku 224 zmluvy ES a štvrtým odsekom článku 14 zmluvy Euroatom ako aj článkami 20 a 7 ods. 3 rokovacieho poriadku Súdu prvého stupňa, zložil sľub a nastúpil do funkcie na obdobie šesť rokov trvajúce do 5. októbra 2011.


title: Vec C-388/09: Rozsudok Súdneho dvora (druhá komora) z  30. júna 2011 (návrh na začatie prejudiciálneho konania, ktorý podal Bundessozialgericht Kassel — Nemecko) — Joao Filipe da Silva Martins/Bank Betriebskrankenkasse — Pflegekasse [Návrh na začatie prejudiciálneho konania — Sociálne zabezpečenie — Nariadenie (EHS) č. 1408/71 — Články 15, 27 a 28 — Články 39 ES a 42 ES — Bývalý migrujúci pracovník — Výkon povolania v členskom štáte pôvodu a v inom členskom štáte — Starobný dôchodok v členskom štáte pôvodu — Dôchodok vyplácaný dvoma členskými štátmi — Odlišný systém sociálneho zabezpečenia pokrývajúci riziko odkázanosti — Existencia v inom bývalom členskom štáte zamestnania — Pokračujúca dobrovoľná účasť na uvedenom systéme — Zachovanie nároku na príspevok na opatrovanie po návrate do členského štátu pôvodu]

text:
               27.8.2011

               SK

               Úradný vestník Európskej únie

               C 252/4

         Rozsudok Súdneho dvora (druhá komora) z 30. júna 2011 (návrh na začatie prejudiciálneho konania, ktorý podal Bundessozialgericht Kassel — Nemecko) — Joao Filipe da Silva Martins/Bank Betriebskrankenkasse — Pflegekasse
   (Vec C-388/09) (1)

   (Návrh na začatie prejudiciálneho konania - Sociálne zabezpečenie - Nariadenie (EHS) č. 1408/71 - Články 15, 27 a 28 - Články 39 ES a 42 ES - Bývalý migrujúci pracovník - Výkon povolania v členskom štáte pôvodu a v inom členskom štáte - Starobný dôchodok v členskom štáte pôvodu - Dôchodok vyplácaný dvoma členskými štátmi - Odlišný systém sociálneho zabezpečenia pokrývajúci riziko odkázanosti - Existencia v inom bývalom členskom štáte zamestnania - Pokračujúca dobrovoľná účasť na uvedenom systéme - Zachovanie nároku na príspevok na opatrovanie po návrate do členského štátu pôvodu)
   2011/C 252/05
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Bundessozialgericht Kassel

      Účastníci konania pred vnútroštátnym súdom

      Žalobca: Joao Filipe da Silva Martins

      Žalovaná: Bank Betriebskrankenkasse — Pflegekasse

      Predmet veci

   Návrh na začatie prejudiciálneho konania — Bundessozialgericht — Výklad ustanovení práva Spoločenstva v oblasti voľného pohybu a sociálneho zabezpečenia migrujúcich pracovníkov, najmä ustanovení článkov 39 ES a 42 ES, ako aj článkov 27 a 28 nariadenia Rady (EHS) č 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva (Ú. v. ES L 149, s. 2; Mim. vyd. 05/001, s. 35) — Bývalý migrujúci pracovník, ktorý poberá dôchodok zo štátu svojho pôvodu i zo štátu bývalého zamestnania a ktorý má v štáte bývalého zamestnania nárok na príspevok na opatrovanie pokrývajúci riziko odkázanosti („Pflegegeld“), ktorý neexistuje v systéme sociálneho zabezpečenia štátu pôvodu — Zachovanie nároku na tento príspevok po návrate do štátu pôvodu

      Výrok rozsudku

   Články 15 a 27 nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a členov ich rodín, ktorí sa pohybujú v rámci spoločenstva, v znení zmenenom, doplnenom a aktualizovanom nariadením Rady (ES) č. 118/97 z 2. decembra 1996, zmeneným a doplneným nariadením Európskeho parlamentu a Rady (ES) č. 1386/2001 z 5. júna 2001, sa majú vykladať v tom zmysle, že nebránia tomu, aby osoba v situácii, o akú ide vo veci samej, poberajúca starobný dôchodok od dôchodkových poisťovní členského štátu svojho pôvodu i členského štátu, kde strávila väčšiu časť svojho pracovného života, a presťahovaná z tohto členského štátu do členského štátu svojho pôvodu, mohla z dôvodu pokračujúcej dobrovoľnej účasti na samostatnom systéme poistenia pre prípad odkázanosti v členskom štáte, kde strávila väčšiu časť svojho pracovného života, naďalej poberať peňažné dávky zodpovedajúce tejto účasti, osobitne za predpokladu, že v členskom štáte bydliska neexistujú peňažné dávky týkajúce sa špecifického rizika odkázanosti, ktorého pravdivosť musí overiť vnútroštátny súd.
   Ak by na rozdiel od takého predpokladu právna úprava členského štátu bydliska stanovovala peňažné dávky, ktoré pokrývajú riziko odkázanosti, ale len v sume, ktorá je nižšia než suma dávok pokrývajúcich toto riziko v inom členskom štáte, ktorý vypláca dôchodok, článok 27 nariadenia č. 1408/71 v znení zmenenom, doplnenom a aktualizovanom nariadením č. 118/97, zmeneným a doplneným nariadením č. 1386/2001, sa má vykladať v tom zmysle, že taká osoba má na ťarchu príslušnej inštitúcie tohto štátu nárok na doplatok dávok rovnajúci sa rozdielu medzi týmito dvomi sumami.

      (1)  Ú. v. EÚ C 312, 19.12.2009.


title: Vec F-10/10: Uznesenie Súdu pre verejnú službu (tretia komora) z  31. marca 2011 — Hecq/Komisia (Verejná služba — Úradníci — Sociálne zabezpečenie — Prevzatie liečebných nákladov vo výške 100 % — Implicitné rozhodnutie o zamietnutí — Neexistencia rozhodnutia o uznaní pôvodu pridelenia vo výkone povolania — Presne vymedzená právomoc správneho orgánu — Rozhodnutie o zamietnutí sťažnosti — Neexistencia výlučne potvrdzujúceho rozhodnutia — Nepodanie sťažnosti — Neprípustnosť)

text:
               27.8.2011

               SK

               Úradný vestník Európskej únie

               C 252/52

         Uznesenie Súdu pre verejnú službu (tretia komora) z 31. marca 2011 — Hecq/Komisia
   (Vec F-10/10) (1)

   (Verejná služba - Úradníci - Sociálne zabezpečenie - Prevzatie liečebných nákladov vo výške 100 % - Implicitné rozhodnutie o zamietnutí - Neexistencia rozhodnutia o uznaní pôvodu pridelenia vo výkone povolania - Presne vymedzená právomoc správneho orgánu - Rozhodnutie o zamietnutí sťažnosti - Neexistencia výlučne potvrdzujúceho rozhodnutia - Nepodanie sťažnosti - Neprípustnosť)
   2011/C 252/112
   Jazyk konania: francúzština

      Účastníci konania

      Žalobca: André Hecq (Chaumont-Gistoux, Belgicko) (v zastúpení: L. Vogel, advokát)

      Žalovaná: Európska komisia (v zastúpení: J. Currall a D. Martin, splnomocnení zástupcovia, za právnej pomoci J.-L. Fagnart, advokát)

      Predmet veci

   Návrh na zrušenie rozhodnutia o zamietnutí žiadosti o náhradu rôznych liečebných nákladov do výšky 100 %

      Výrok

               1.

               Žaloba sa sčasti zamieta ako zjavne nedôvodná a sčasti ako zjavne neprístupná.

               2.

               A. Hecq znáša svoje vlastné trovy konania.

      (1)  Ú. v. EÚ C 100, 17.4.2010, s. 70.


title: Vec T-369/10: Rozsudok Všeobecného súdu z  29. marca 2012 — You-Q/ÚHVT — Apple Corps (BEATLE) [Ochranná známky Spoločenstva — Námietkové konanie — Prihláška obrazovej ochrannej známky Spoločenstva BEATLE — Skoršie národné obrazové ochranné známky a skoršie obrazové ochranné známky Spoločenstva BEATLES a THE BEATLES — Relatívny dôvod zamietnutia — Článok 8 ods. 5 nariadenia (ES) č. 207/2009 — Dobré meno — Neoprávnene získaný prospech z dobrého mena skorších ochranných známok]

text:
               12.5.2012

               SK

               Úradný vestník Európskej únie

               C 138/16

         Rozsudok Všeobecného súdu z 29. marca 2012 — You-Q/ÚHVT — Apple Corps (BEATLE)
   (Vec T-369/10) (1)

   (Ochranná známky Spoločenstva - Námietkové konanie - Prihláška obrazovej ochrannej známky Spoločenstva BEATLE - Skoršie národné obrazové ochranné známky a skoršie obrazové ochranné známky Spoločenstva BEATLES a THE BEATLES - Relatívny dôvod zamietnutia - Článok 8 ods. 5 nariadenia (ES) č. 207/2009 - Dobré meno - Neoprávnene získaný prospech z dobrého mena skorších ochranných známok)
   2012/C 138/30
   Jazyk konania: angličtina

      Účastníci konania

      Žalobkyňa: You-Q BV, predtým Handicare Holding BV (Helmond, Holandsko) (v zastúpení: G. van Roeyen)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: D. Botis, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Apple Corps Ltd (Londýn, Spojené kráľovstvo) (v zastúpení: A. Terry, solicitor, a F. Clark, advokát)

      Predmet veci

   Žaloba o neplatnosť proti rozhodnutiu druhého odvolacieho senátu ÚHVT z 31. mája 2010 (vec R 1276/2009-2) týkajúcemu sa námietkového konania medzi Apple Corps Ltd a Movingpeople.net International BV

      Výrok rozsudku

               1.

               Žaloba sa zamieta.

               2.

               You-Q BV je povinná nahradiť trovy konania.

      (1)  Ú. v. EÚ C 301, 6.11.2010.


title: Vec F-49/15: Žaloba podaná 27. marca 2015 – ZZ/Komisia

text:
               8.6.2015

               SK

               Úradný vestník Európskej únie

               C 190/36

         Žaloba podaná 27. marca 2015 – ZZ/Komisia
   (Vec F-49/15)
   (2015/C 190/43)
   Jazyk konania: francúzština

      Účastníci konania

      Žalobca: ZZ (v zastúpení: S. Pappas, advokát)

      Žalovaná: Európska komisia

      Predmet a opis sporu

   Zrušenie rozhodnutia uložiť žalobcovi disciplinárnu sankciu vo forme nového zaradenia do platovej triedy AST5, hoci bol vymenovaný do platovej triedy AD5 z dôvodu nepravdivých vyhlásení, ktoré uviedol s cieľom získať príspevok na presídlenie, ako aj náhradu výdavkov na sťahovanie

      Návrhy žalobcu

               —

               zrušiť napadnuté rozhodnutie;

               —

               zaviazať Komisiu na náhradu trov konania.


title: Vec C-324/16: Návrh na začatie prejudiciálneho konania, ktorý podal Juzgado de lo Contencioso-Administrativo n° 1 de Santa Cruz de Tenerife (Španielsko) 8. júna 2016 – Dragados S.A./Cabildo Insular de Tenerife

text:
               22.8.2016

               SK

               Úradný vestník Európskej únie

               C 305/16

         Návrh na začatie prejudiciálneho konania, ktorý podal Juzgado de lo Contencioso-Administrativo no 1 de Santa Cruz de Tenerife (Španielsko) 8. júna 2016 – Dragados S.A./Cabildo Insular de Tenerife
   (Vec C-324/16)
   (2016/C 305/22)
   Jazyk konania: španielčina

      Vnútroštátny súd, ktorý podal návrh na začatie prejudiciálneho konania

   Juzgado de lo Contencioso-Administrativo no 1 de Santa Cruz de Tenerife

      Účastníci konania pred vnútroštátnym súdom

      Žalobkyňa: Dragados S.A.

      Žalovaná: Cabildo Insular de Tenerife

      Prejudiciálne otázky

   Má sa s prihliadnutím na článok 4 ods. 1, článok 6 a článok 7 ods. 2 a 3 smernice Európskeho parlamentu a Rady 2011/7/EÚ zo 16. februára 2011 o boji proti oneskoreným platbám v obchodných transakciách (1):

               1.

               článok 7 ods. 2 tejto smernice vykladať v tom zmysle, že členský štát nemôže podmieniť vymoženie istiny dlhu vzdaním sa úrokov z omeškania,

               2.

               článok 7 ods. 3 tejto smernice vykladať v tom zmysle, že členský štát nemôže podmieniť vymoženie istiny dlhu vzdaním sa nákladov na vymáhanie?
               V prípade kladnej odpovede na tieto dve otázky

               3.

               môže sa dlžník v prípade, ak je verejným obstarávateľom, dovolávať autonómie vôle zmluvných strán, aby sa vyhol svojej povinnosti zaplatiť úroky z omeškania a náklady na vymáhanie?

      (1)  Ú. v. EÚ L 48, 23.2.2011, s. 1.


title: Vec T-541/10: Uznesenie Všeobecného súdu z  27. novembra 2012 — ADEDY a i./Rada ( „Žaloba o neplatnosť — Rozhodnutia adresované členskému štátu s cieľom odstrániť nadmerný deficit — Neexistencia priamej dotknutosti — Neprípustnosť“ )

text:
               26.1.2013

               SK

               Úradný vestník Európskej únie

               C 26/45

         Uznesenie Všeobecného súdu z 27. novembra 2012 — ADEDY a i./Rada
   (Vec T-541/10) (1)

   (Žaloba o neplatnosť - Rozhodnutia adresované členskému štátu s cieľom odstrániť nadmerný deficit - Neexistencia priamej dotknutosti - Neprípustnosť)
   2013/C 26/88
   Jazyk konania: gréčtina

      Účastníci konania

      Žalobcovia: Anotati Dioikisi Enoseon Dimosion Ypallilon (ADEDY) (Atény, Grécko), Spyridon Papaspyros (Atény), a Ilias Iliopoulos (Atény) (v zastúpení: M.-M. Tsipra, avocat)

      Žalovaná: Rada Európskej únie (v zastúpení: T. Middleton, A. de Gregorio Merino, a E. Chatziioakeimidou, splnomocnení zástupcovia)

      Vedľajší účastník, ktorý v konaní podporuje žalovanú: Európska komisia (v zastúpení: B. Smulders, J.-P. Keppenne a M. Konstantinidis, splnomocnení zástupcovia)

      Predmet veci

   Návrh na zrušenie jednak rozhodnutia Rady 2010/320/EÚ z 10. mája 2010, ktorým sa Grécko vyzýva k posilneniu a prehĺbeniu fiškálneho dohľadu a ktorým sa Grécko upozorňuje, aby prijalo opatrenia na zníženie deficitu považované za nevyhnutné na odstránenie nadmerného deficitu (Ú. v. EÚ L 145, s. 6, korigendum Ú. v. EÚ L 209, 2011, s. 63) a jednak rozhodnutia Rady 2010/486/EÚ zo 7. septembra 2010, ktorým sa mení a dopĺňa rozhodnutie 2010/320 (Ú. v. EÚ L 241, s. 12)

      Výrok

               1.

               Žaloba sa zamieta.

               2.

               Anotati Dioikisi Enoseon Dimosion Ypallilon (ADEDY), Spyridon Papaspyros a Ilias Iliopoulos znášajú svoje vlastné trovy konania a sú povinní nahradiť trovy konania vynaložené Radou Európskej únie.

               3.

               Európska komisia znáša svoje vlastné trovy konania.

      (1)  Ú. v. EÚ C 30, 29.1.2011.


title: Vec T-424/13: Rozsudok Všeobecného súdu z 30. júna 2016 – Jinan Meide Casting/Rada („Dumping — Dovoz liateho príslušenstva so závitom na rúry alebo rúrky z kujnej liatiny s pôvodom v Číne — Konečné antidumpingové clo — Dôverné zaobchádzanie s výpočtami normálnej hodnoty — Včasné poskytnutie informácií — Lehota na prijatie rozhodnutia o štatúte podniku pôsobiaceho v trhovom hospodárstve — Právo na obranu — Rovnosť zaobchádzania — Porušenie zásady zákazu retroaktivity — Článok 2 ods. 7 až 11, článok 3 ods. 1 až 3, článok 6 ods. 7, článok 19 ods. 1 a 5, a článok 20 ods. 2 a 4 nariadenia (ES) č. 1225/2009“)

text:
               22.8.2016

               SK

               Úradný vestník Európskej únie

               C 305/25

         Rozsudok Všeobecného súdu z 30. júna 2016 – Jinan Meide Casting/Rada
   (Vec T-424/13) (1)

   ((„Dumping - Dovoz liateho príslušenstva so závitom na rúry alebo rúrky z kujnej liatiny s pôvodom v Číne - Konečné antidumpingové clo - Dôverné zaobchádzanie s výpočtami normálnej hodnoty - Včasné poskytnutie informácií - Lehota na prijatie rozhodnutia o štatúte podniku pôsobiaceho v trhovom hospodárstve - Právo na obranu - Rovnosť zaobchádzania - Porušenie zásady zákazu retroaktivity - Článok 2 ods. 7 až 11, článok 3 ods. 1 až 3, článok 6 ods. 7, článok 19 ods. 1 a 5, a článok 20 ods. 2 a 4 nariadenia (ES) č. 1225/2009“))
   (2016/C 305/33)
   Jazyk konania: angličtina

      Účastníci konania

      Žalobkyňa: Jinan Meide Casting Co. Ltd (Jinan, Čína) (v zastúpení: R. Antonini a E. Monard, advokáti)

      Žalovaná: Rada Európskej únie (v zastúpení: S. Boelaert a B. Driessen, splnomocnení zástupcovia, za právnej pomoci S. Gubel, advokát a B. O’Connor, solicitor)

      Vedľajší účastník, ktorý v konaní podporuje žalovanú: Európska komisia (v zastúpení: J.-F. Brakeland a M. França, splnomocnení zástupcovia)

      Predmet veci

   Návrh na zrušenie vykonávacieho nariadenia Rady (EÚ) č. 430/2013 z 13. mája 2013, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz liateho príslušenstva so závitom na rúry alebo rúrky z kujnej liatiny s pôvodom v Čínskej ľudovej republike a Thajsku a ktorým sa ukončuje konanie týkajúce sa Indonézie (Ú. v. EÚ L 129, s. 1) v rozsahu, v akom sa uplatňuje na žalobkyňu

      Výrok rozsudku

               1.

               Vykonávacie nariadenie Rady (EÚ) č. 430/2013 z 13. mája 2013, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz liateho príslušenstva so závitom na rúry alebo rúrky z kujnej liatiny s pôvodom v Čínskej ľudovej republike a Thajsku a ktorým sa ukončuje konanie týkajúce sa Indonézie sa zrušuje v rozsahu, v akom sa uplatňuje na Jinan Meide Casting Co. Ltd.

               2.

               Rada Európskej únie znáša vlastné trovy konania a je povinná nahradiť trovy konania, ktoré vznikli Jinan Meide Casting Co. Ltd.

               3.

               Európska komisia znáša vlastné trovy konania.

      (1)  Ú. v. EÚ C 325, 9.11.2013.


title: Vec C-522/09: Rozsudok Súdneho dvora (štvrtá komora) zo 14. apríla 2011 — Európska komisia/Rumunsko (Nesplnenie povinnosti členským štátom — Smernica 79/409/EHS — Ochrana voľne žijúceho vtáctva — Osobitne chránené územia — Nedostatočné označenie z hľadiska počtu a veľkosti — Vady konania pred podaním žaloby — Neprípustnosť žaloby)

text:
               18.6.2011

               SK

               Úradný vestník Európskej únie

               C 179/5

         Rozsudok Súdneho dvora (štvrtá komora) zo 14. apríla 2011 — Európska komisia/Rumunsko
   (Vec C-522/09) (1)

   (Nesplnenie povinnosti členským štátom - Smernica 79/409/EHS - Ochrana voľne žijúceho vtáctva - Osobitne chránené územia - Nedostatočné označenie z hľadiska počtu a veľkosti - Vady konania pred podaním žaloby - Neprípustnosť žaloby)
   2011/C 179/06
   Jazyk konania: rumunčina

      Účastníci konania

      Žalobkyňa: Európska komisia (v zastúpení: D. Recchia a L. Bouyon, splnomocnené zástupkyne)

      Žalovaný: Rumunsko (v zastúpení: A. Popescu, L.-E. Batogoi, M.-L. Colonescu, A.-R. Arșinel a J. S. Smaranda)

      Predmet veci

   Nesplnenie povinnosti členským štátom — Porušenie článku 4 ods. 1 a 2 smernice Rady 79/409/EHS z 2. apríla 1979 o ochrane voľne žijúceho vtáctva (Ú. v. ES L 103, s. 1; Mim. vyd. 15/001, s. 98) — Klasifikácia území, ktoré sú nedostatočné z hľadiska počtu a rozlohy, ako osobitne chránených území, čiastočne v rozpore s územiami označenými v zozname IBA — Zmena bez vedeckého podkladu

      Výrok rozsudku

               1.

               Žaloba sa zamieta ako neprípustná.

               2.

               Európska komisia je povinná nahradiť trovy konania.

      (1)  Ú. v. EÚ C 51, 27.2.2010.


title: Vec C-399/14: Rozsudok Súdneho dvora (tretia komora) zo 14. januára 2016 (návrh na začatie prejudiciálneho konania, ktorý podal Bundesverwaltungsgericht – Nemecko) – Grüne Liga Sachsen e.V. a i./Freistaat Sachsen (Návrh na začatie prejudiciálneho konania — Smernica 92/43/EHS — Článok 6 ods. 2 až 4 — Zaradenie lokality do zoznamu lokalít európskeho významu po povolení projektu, ale pred začatím s jeho realizáciou — Preskúmanie projektu po zaradení lokality do uvedeného zoznamu — Požiadavky týkajúce sa tohto preskúmania — Dôsledky dokončenia projektu na voľbu alternatívnych riešení)

text:
               14.3.2016

               SK

               Úradný vestník Európskej únie

               C 98/10

         Rozsudok Súdneho dvora (tretia komora) zo 14. januára 2016 (návrh na začatie prejudiciálneho konania, ktorý podal Bundesverwaltungsgericht – Nemecko) – Grüne Liga Sachsen e.V. a i./Freistaat Sachsen
   (Vec C-399/14) (1)

   ((Návrh na začatie prejudiciálneho konania - Smernica 92/43/EHS - Článok 6 ods. 2 až 4 - Zaradenie lokality do zoznamu lokalít európskeho významu po povolení projektu, ale pred začatím s jeho realizáciou - Preskúmanie projektu po zaradení lokality do uvedeného zoznamu - Požiadavky týkajúce sa tohto preskúmania - Dôsledky dokončenia projektu na voľbu alternatívnych riešení))
   (2016/C 098/12)
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Bundesverwaltungsgericht

      Účastníci konania pred vnútroštátnym súdom

      Žalobca: Grüne Liga Sachsen e.V. a i.

      Žalovaný: Freistaat Sachsen

      za účasti: Landeshauptstadt Dresden, Vertreter des Bundesinteresses beim Bundesverwaltungsgericht

      Výrok rozsudku

               1.

               Článok 6 ods. 2 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín sa má vykladať v tom zmysle, že plán alebo projekt, ktorý nie je priamo spojený so správou určitej lokality alebo nie je na túto správu priamo potrebný a ktorý bol v nadväznosti na štúdiu, ktorá nezodpovedá požiadavkám podľa článku 6 ods. 3 tejto smernice, povolený pred zaradením dotknutej lokality do zoznamu lokalít s európskym významom, musí byť pred svojou realizáciou následne preskúmaný príslušnými orgánmi, pokiaľ ide o jeho vplyvy na túto lokalitu, ak toto preskúmanie predstavuje jediné primerané opatrenie na zamedzenie tomu, aby v dôsledku realizácie uvedeného plánu alebo projektu došlo k poškodeniu alebo rušeniu, ktoré by mohlo byť podstatné vo vzťahu k cieľom tejto smernice. Vnútroštátnemu súdu prináleží overiť, či boli tieto podmienky splnené.

               2.

               Článok 6 ods. 2 smernice 92/43 sa má vykladať v tom zmysle, že ak sa za takých okolností, o aké ide v konaní vo veci samej, ukáže, že následné preskúmanie vplyvov plánu alebo projektu, s ktorého realizáciou sa začalo po zaradení dotknutej lokality do zoznamu lokalít s európskym významom, na túto lokalitu je nevyhnutné, potom sa toto preskúmanie musí vykonať v súlade s požiadavkami podľa článku 6 ods. 3 tejto smernice. V rámci takého preskúmania musia byť zohľadnené všetky skutočnosti, ktoré existujú ku dňu tohto zaradenia, ako aj všetky vplyvy, ktoré nastali alebo môžu nastať po tomto dni v nadväznosti na čiastočnú alebo úplnú realizáciu tohto plánu alebo projektu v uvedenej lokalite.

               3.

               Smernica 92/43 sa má vykladať v tom zmysle, že ak sa vykoná nové preskúmanie vplyvov na dotknutú lokalitu s cieľom napraviť zistené pochybenia týkajúce sa predchádzajúceho posúdenia, ktoré sa vykonalo pred zaradením tejto lokality do zoznamu lokalít s európskym významom, alebo týkajúce sa následného preskúmania podľa článku 6 ods. 2 smernice 92/43, zatiaľ čo plán alebo projekt bol už realizovaný, požiadavky kontroly vykonanej v rámci takéhoto preskúmania nemôžu byť zmenené z dôvodu, že rozhodnutie o schválení tohto plánu alebo projektu bolo priamo vykonateľné, že návrh na nariadenie predbežných opatrení bol zamietnutý a že proti tomuto rozhodnutiu o zamietnutí už nie je možné podať opravný prostriedok. Navyše pri uvedenom preskúmaní treba zohľadniť riziká poškodenia alebo rušenia, ktoré môže byť podstatné, v zmysle uvedeného článku 6 ods. 2 a ktoré prípadne nastalo z dôvodu realizácie predmetného plánu alebo projektu.
               Článok 6 ods. 4 smernice 92/43 sa má vykladať v tom zmysle, že požiadavky kontroly vykonanej v rámci preskúmania alternatívnych riešení nemožno zmeniť z dôvodu, že plán alebo projekt sa už realizoval.

      (1)  Ú. v. EÚ C 448, 15.12.2014.


title: Vec C-308/05: Uznesenie predsedu štvrtej komory Súdneho dvora z  19. mája 2006 – Komisia Európskych spoločenstiev/Holandské kráľovstvo

text:
               16.9.2006

               SK

               Úradný vestník Európskej únie

               C 224/32

         Uznesenie predsedu štvrtej komory Súdneho dvora z 19. mája 2006 – Komisia Európskych spoločenstiev/Holandské kráľovstvo
   (Vec C-308/05) (1)

   (2006/C 224/66)

      Jazyk konania: holandčina

   Predseda štvrtej komory nariadil výmaz veci.

      (1)  Ú. v. EÚ C 243, 1.10.2005.


title: Vec T-90/11: Rozsudok Všeobecného súdu z  10. decembra 2014 – ONP a i./Komisia ( „Hospodárska súťaž — Kartely — Francúzsky trh analýzy lekárskej biológie — Rozhodnutie konštatujúce porušenie článku 101 ZFEÚ — Združenia podnikov — Profesijné komory — Predmet kontroly a vyšetrovania — Podmienky uplatnenia článku 101 ZFEÚ — Porušenie na základe cieľa — Minimálna cena a prekážky rozvoja skupín laboratórií — Jediné a nepretržité porušenie — Dôkaz — Nesprávne skutkové a právne posúdenie — Výška pokuty — Bod 37 Usmernení k metóde stanovenia pokút z roku 2006 — Neobmedzená právomoc“ )

text:
               2.2.2015

               SK

               Úradný vestník Európskej únie

               C 34/26

         Rozsudok Všeobecného súdu z 10. decembra 2014 – ONP a i./Komisia
   (Vec T-90/11) (1)

   ((„Hospodárska súťaž - Kartely - Francúzsky trh analýzy lekárskej biológie - Rozhodnutie konštatujúce porušenie článku 101 ZFEÚ - Združenia podnikov - Profesijné komory - Predmet kontroly a vyšetrovania - Podmienky uplatnenia článku 101 ZFEÚ - Porušenie na základe cieľa - Minimálna cena a prekážky rozvoja skupín laboratórií - Jediné a nepretržité porušenie - Dôkaz - Nesprávne skutkové a právne posúdenie - Výška pokuty - Bod 37 Usmernení k metóde stanovenia pokút z roku 2006 - Neobmedzená právomoc“))
   (2015/C 034/30)
   Jazyk konania: francúzština

      Účastníci konania

      Žalobkyne: Ordre national des pharmaciens (ONP) (Paríž, Francúzsko), Conseil national de l’Ordre des pharmaciens (CNOP) (Paríž) a Conseil central de la section G de l’Ordre national des pharmaciens (CCG) (Paríž) (v zastúpení: O. Saumon, L. Defalque, T. Bontinck a A. Guillerme, advokáti)

      Žalovaná: Európska komisia (v zastúpení: F. Castilla Contreras, C. Giolito, B. Mongin a N. von Lingen, splnomocnení zástupcovia)

      Vedľajší účastník, ktorý v konaní podporuje žalovanú: Labco (Paríž, Francúzsko) (v zastúpení: N. Korogiannakis, M. Coppet a B. Dederichs, advokáti)

      Predmet veci

   Návrh na zrušenie rozhodnutia Komisie K(2010) 8952 v konečnom znení z 8. decembra 2010 týkajúceho sa konania o uplatnení článku 101 [ZFEÚ] (vec 39510 – LABCO/ONP), a subsidiárne návrh na zníženie výšky pokuty

      Výrok rozsudku

               1.

               Výška pokuty uloženej spoločne a nerozdielne spoločnostiam Ordre national des pharmaciens (ONP), Conseil national de l’Ordre des pharmaciens (CNOP) a Conseil central de la section G de l’Ordre national des pharmaciens (CCG) v článku 3 rozhodnutia Komisie K(2010) 8952 v konečnom znení z 8. decembra 2010 týkajúceho sa konania o uplatnení článku 101 [ZFEÚ] (vec 39510 – LABCO/ONP) sa stanovuje na 4,75 miliónov eur.

               2.

               Žaloba sa v zvyšnej časti zamieta.

               3.

               Európska komisia znáša svoje vlastné trovy konania a je povinná nahradiť desatinu trov konania, ktoré vznikli spoločnostiam ONP, CNOP a CCG.

               4.

               Spoločnosti ONP, CNOP a CCG znášajú deväť desatín svojich vlastných trov konania.

               5.

               Labco znáša svoje vlastné trovy konania.

      (1)  Ú. v. EÚ C 173, 11.6.2011.


title: Vec T-341/08: Uznesenie Všeobecného súdu z  30. júna 2011 — Hess Group/ÚHVT — Coloma Navarro (COLOMÉ) ( „Ochranná známka Spoločenstva — Žaloba o neplatnosť — Súhlas a späťvzatie návrhu na vyhlásenie neplatnosti — Zastavenie konania“ )

text:
               26.11.2011

               SK

               Úradný vestník Európskej únie

               C 347/31

         Uznesenie Všeobecného súdu z 30. júna 2011 — Hess Group/ÚHVT — Coloma Navarro (COLOMÉ)
   (Vec T-341/08) (1)

   (Ochranná známka Spoločenstva - Žaloba o neplatnosť - Súhlas a späťvzatie návrhu na vyhlásenie neplatnosti - Zastavenie konania)
   2011/C 347/51
   Jazyk konania: španielčina

      Účastníci konania

      Žalobkyňa: Hess Group AG (Bern, Švajčiarsko) (v zastúpení: E. Armijo Chávarri a A. Castán Pérez-Gómez, advokáti)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: O. Mondéjar Ortuño, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: José Félix Coloma Navarro (Alvarado, Španielsko) (v zastúpení: A. Fernández Lerroux, advokát)

      Predmet veci

   Žaloba proti rozhodnutiu prvého odvolacieho senátu ÚHVT z 21. mája 2008 (vec R 1030/2007-1), týkajúcemu sa konania o neplatnosť medzi José Félix Coloma Navarro a spoločnosťou Hess Group AG

      Výrok

               1.

               Konanie sa zastavuje.

               2.

               Žalobkyňa a vedľajší účastník konania znášajú vlastné trovy konania a každý z nich je povinný nahradiť polovicu trov konania žalovaného.

      (1)  Ú. v. EÚ C 272, 25.10.2008.


title: Vec T-331/14: Rozsudok Všeobecného súdu z 28. januára 2016 – Azarov/Rada („Spoločná zahraničná a bezpečnostná politika — Reštriktívne opatrenia prijaté s ohľadom na situáciu na Ukrajine — Zmrazenie finančných prostriedkov — Zoznam osôb, subjektov a orgánov, na ktoré sa vzťahuje zmrazenie finančných prostriedkov a hospodárskych zdrojov — Zahrnutie mena žalobcu — Dôkaz o odôvodnenosti zápisu do zoznamu“)

text:
               14.3.2016

               SK

               Úradný vestník Európskej únie

               C 98/34

         Rozsudok Všeobecného súdu z 28. januára 2016 – Azarov/Rada
   (Vec T-331/14) (1)

   ((„Spoločná zahraničná a bezpečnostná politika - Reštriktívne opatrenia prijaté s ohľadom na situáciu na Ukrajine - Zmrazenie finančných prostriedkov - Zoznam osôb, subjektov a orgánov, na ktoré sa vzťahuje zmrazenie finančných prostriedkov a hospodárskych zdrojov - Zahrnutie mena žalobcu - Dôkaz o odôvodnenosti zápisu do zoznamu“))
   (2016/C 098/45)
   Jazyk konania: nemčina

      Účastníci konania

      Žalobca: Mykola Janovyč Azarov (Kyjev, Ukrajina) (v zastúpení: G. Lansky a A. Egger, advokáti)

      Žalovaná: Rada Európskej únie (v zastúpení: J.-P. Hix a F. Naert, splnomocnení zástupcovia)

      Vedľajší účastnci, ktorí v konaní podporujeú žalovanú: Poľská republika (v zastúpení: B. Majczyna, splnomocnený zástupca) a Európska komisia (v zastúpení: S. Bartelt, D. Gauci a T. Scharf, splnomocnení zástupcovia)

      Predmet veci

   Návrh na zrušenie na jednej strane rozhodnutia Rady 2014/119/SZBP z 5. marca 2014 o reštriktívnych opatreniach voči určitým osobám, subjektom a orgánom s ohľadom na situáciu na Ukrajine (Ú. v. EÚ L 66, s. 26) a nariadenia Rady (EÚ) č. 208/2014 z 5. marca 2014 o reštriktívnych opatreniach voči určitým osobám, subjektom a orgánom s ohľadom na situáciu na Ukrajine (Ú. v. EÚ L 66, s. 1) a na druhej strane rozhodnutia Rady (SZBP) 2015/143 z 29. januára 2015, ktorým sa mení rozhodnutie 2014/119 (Ú. v. EÚ L 24, s. 16), a nariadenia Rady (EÚ) 2015/138 z 29. januára 2015, ktorým sa mení nariadenie č. 208/2014 (Ú. v. EÚ L 24, s. 1), v rozsahu, v akom sa týkajú žalobcu

      Výrok rozsudku

               1.

               Rozhodnutie Rady 2014/119/SZBP z 5. marca 2014 o reštriktívnych opatreniach voči určitým osobám, subjektom a orgánom s ohľadom na situáciu na Ukrajine a nariadenie Rady (EÚ) č. 208/2014 o reštriktívnych opatreniach voči určitým osobám, subjektom a orgánom s ohľadom na situáciu na Ukrajine sa zrušujú v rozsahu, v akom sa týkajú Mykola Janovyča Azarova.

               2.

               V zostávajúcej časti sa žaloba zamieta.

               3.

               Rada Európskej únie je povinná znášať svoje vlastné trovy konania a nahradiť trovy konania vynaložené M. J. Azarovom, pokiaľ ide o návrh na zrušenie uvedený v žalobe.

               4.

               M. J. Azarov je povinný znášať svoje vlastné trovy konania a nahradiť trovy konania vynaložené Radou, pokiaľ ide o návrh na zrušenie uvedený v návrhu na úpravu žalobných návrhov.

               5.

               Poľská republika a Európska komisia znášajú svoje vlastné trovy konania.

      (1)  Ú. v. EÚ C 223, 14.7.2014.


title: Vec T-126/13: Žaloba podaná 1. marca 2013 — Direct Way a Direct Way Worldwide/Parlament

text:
               25.5.2013

               SK

               Úradný vestník Európskej únie

               C 147/20

         Žaloba podaná 1. marca 2013 — Direct Way a Direct Way Worldwide/Parlament
   (Vec T-126/13)
   2013/C 147/37
   Jazyk konania: francúzština

      Účastníci konania

      Žalobkyne: Direct Way (Brusel, Belgicko) a Directway Worldwide (Machelen, Belgicko) (v zastúpení: E. van Nuffel d’Heynsbroeck, advokát)

      Žalovaný: Európsky parlament

      Návrhy

   Žalobkyne navrhujú, aby Všeobecný súd:

               —

               vyhlásil žalobu za prípustnú a dôvodnú,

               —

               v dôsledku toho

                           —

                           zrušil:

                                       —

                                       rozhodnutie Parlamentu neznámeho dátumu o upustení od vyhláseného verejného obstarávania z dôvodu, že „ponuky predložené v rámci verejného obstarávania boli z hľadiska kritérií pridelenia neprijateľné, predovšetkým vzhľadom na ponúkané ceny, ktoré boli príliš vysoké v porovnaní s hodnotou uvedenou v oznámení o vyhlásení zadávacieho konania“, ktoré bolo skupine Direct Way oznámené listom z 3. septembra 2012,

                                       —

                                       rozhodnutie Parlamentu neznámeho dátumu uplatniť na zadanie zákazky rokovacie konanie bez zverejnenia oznámené skupine Direct Way formou výzvy k účasti doručenej 19. septembra 2012,

                                       —

                                       rozhodnutie Parlamentu neznámeho dátumu zadať zákazku konkurenčnému uchádzačovi oznámené skupine Direct Way e-mailom z 21. decembra 2012 a potvrdené listom z 3. januára 2013,

               —

               následne vyhlásil zmluvu uzatvorenú medzi Parlamentom a s.c.s. TMS Limousines za neplatnú,

               —

               zaviazal Parlament, aby skupine Direct Way zaplatil sumu 199 500 eur ako náhradu škody,

               —

               zaviazal Parlament podľa článku 87 ods. 2 Rokovacieho poriadku Všeobecného súdu na náhradu trov konania.

      Dôvody a hlavné tvrdenia

   Na podporu svojej žaloby žalobkyne uvádzajú dva žalobné dôvody.

               1.

               Prvý žalobný dôvod je založený na porušení článku 101 nariadenia o rozpočtových pravidlách (1), článku 127 ods. 1 písm. a) vykonávacieho nariadenia o rozpočtových pravidlách (2) a porušení zásady rovnosti, ako aj na nesprávnom právnom posúdení, pretože Parlament pridelil zákazku v rokovacom konaní za vyššiu cenu než je cena, ktorú žalobkyne ponúkli v pôvodnom verejnom obstarávaní.

               2.

               Druhý žalobný dôvod je založený na porušení článku 127 ods. 1 písm. a) vykonávacieho nariadenia o rozpočtových pravidlách a porušení zásady rovnosti, pretože Parlament podstatným spôsobom zmenil pôvodné podmienky verejného obstarávania tým, že i) pridelil zákazku za vyššiu cenu než je cena, ktorá bola v pôvodnom verejnom obstarávaní považovaná za neprijateľnú (prvá časť žalobného dôvodu) a že ii) znížil odhadovaný objem zákazky v porovnaní s objemom uvedeným v pôvodných podmienkach verejného obstarávania, čo ovplyvnilo posúdenie ceny ponúk v rokovacom konaní (druhá časť žalobného dôvodu).

      (1)  Nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (Ú. v. ES L 248, s. 1; Mim. vyd. 01/004, s. 74).

      (2)  Nariadenie Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (Ú. v. ES L 357, s. 1; Mim. vyd. 01/004, s. 145).


title: Vec T-468/15: Uznesenie Všeobecného súdu zo 14. septembra 2016 – Souruh/Rada

text:
               7.11.2016

               SK

               Úradný vestník Európskej únie

               C 410/34

         Uznesenie Všeobecného súdu zo 14. septembra 2016 – Souruh/Rada
   (Vec T-468/15) (1)

   (2016/C 410/54)
   Jazyk konania: francúzština
   Predseda siedmej komory nariadil výmaz veci.

      (1)  Ú. v. EÚ C 337, 12.10.2015.


title: Vec T-390/11: Žaloba podaná 21. júla 2011 — Evonik Industries/ÚHVT — Bornemann (EVONIK)

text:
               10.9.2011

               SK

               Úradný vestník Európskej únie

               C 269/57

         Žaloba podaná 21. júla 2011 — Evonik Industries/ÚHVT — Bornemann (EVONIK)
   (Vec T-390/11)
   2011/C 269/124
   Jazyk, v ktorom bola podaná žaloba: nemčina

      Účastníci konania

      Žalobkyňa: Evonik Industries AG (Essen, Nemecko) (v zastúpení: J. Albrecht, advokát)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Johann Heinrich Bornemann GmbH — Geschäftsbereich Kunststofftechnik Obernkirchen (Obernkirchen, Nemecko)

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie žalovaného (druhého odvolacieho senátu) z 19. apríla 2011 (spisová značka odvolania: R 1802/2010-2) v rozsahu, v akom bolo medzinárodnej ochrannej známke č. 918 426„EVONIK“ odoprené rozšírenie ochrany na Európsku úniu,

               —

               zaviazal žalovaného na náhradu trov konania.

      Dôvody a hlavné tvrdenia

      Prihlasovateľ ochrannej známky Spoločenstva: žalobkyňa.

      Prihlasovaná ochranná známka Spoločenstva: slovná ochranná známka „EVONIK“ pre tovary a služby v triedach 1, 2, 3, 4, 5, 6, 7, 9, 11, 16, 17, 19, 35, 37, 39, 40, 41 a 42 — medzinárodný zápis č. 918 426.

      Majiteľ ochrannej známky alebo označenia namietaných v námietkovom konaní: Johann Heinrich Bornemann GmbH — Geschäftsbereich Kunststofftechnik Obernkirchen.

      Namietaná ochranná známka alebo označenie: slovná ochranná známka Spoločenstva „EVO“ pre tovary a služby v triedach 7, 37 a 42.

      Rozhodnutie námietkového oddelenia: čiastočné vyhovenie námietke.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 8 ods. 1 písm. b) a článkov 75 a 76 nariadenia č. 207/2009, keďže i) pri kolidujúcich ochranných známkach neexistuje pravdepodobnosť zámeny; ii) odvolací senát sa opieral o dôvody, ku ktorým sa žalobkyňa nemohla vyjadriť a iii) odvolací senát opieral napadnuté rozhodnutie o tvrdenie, ktoré predkladateľ námietky neuviedol v konaní.


title: Vec C-260/04: Rozsudok Súdneho dvora (štvrtá komora) z  13. septembra 2007 – Komisia Európskych spoločenstiev/Talianska republika (Nesplnenie povinnosti členským štátom — Sloboda usadiť sa a slobodné poskytovanie služieb — Koncesie na služby vo verejnom záujme — Obnovenie 329 koncesií na usporadúvanie a zber dostihových stávok bez vyhlásenia výberového konania — Povinnosť zverejnenia a transparentnosti)

text:
               10.11.2007

               SK

               Úradný vestník Európskej únie

               C 269/4

         Rozsudok Súdneho dvora (štvrtá komora) z 13. septembra 2007 – Komisia Európskych spoločenstiev/Talianska republika
   (Vec C-260/04) (1)

   (Nesplnenie povinnosti členským štátom - Sloboda usadiť sa a slobodné poskytovanie služieb - Koncesie na služby vo verejnom záujme - Obnovenie 329 koncesií na usporadúvanie a zber dostihových stávok bez vyhlásenia výberového konania - Povinnosť zverejnenia a transparentnosti)
   (2007/C 269/08)
   Jazyk konania: taliančina
   Účastníci konania

      Žalobkyňa: Komisia Európskych spoločenstiev (v zastúpení: K. Wiedner, C. Cattabriga a L. Visaggio, splnomocnení zástupcovia)

      Žalovaná: Talianska republika (v zastúpení: I. Braguglia, splnomocnený zástupca, G. De Bellis, advokát)

      Vedľajší účastníci, ktorí v konaní podporujú žalovanú: Dánske kráľovstvo (v zastúpení: J. Molde, splnomocnený zástupca), Španielske kráľovstvo (v zastúpení: F. Díez Moreno, splnomocnený zástupca)
   Predmet veci
   Nesplnenie povinnosti členským štátom – Porušenie zásady transparentnosti a povinnosti zverejnenia, ktoré vyplývajú z článkov 43 a nasl. ES a z článkov 49 a nasl. ES – Obnovenie 329 koncesií na usporadúvanie dostihových stávok bez vyhlásenia akéhokoľvek výberového konania
   Výrok rozsudku

               1.

               Obnovením 329 koncesií na usporadúvanie dostihových stávok bez vyhlásenia akéhokoľvek výberového konania si Talianska republika nesplnila povinnosti, ktoré jej vyplývajú z článkov 43 ES a 49 ES a najmä porušila všeobecnú zásadu transparentnosti, ako aj povinnosť zaistiť primeraný stupeň zverejnenia.

               2.

               Talianska republika je povinná nahradiť trovy konania.

      (1)  Ú. v. EÚ C 217, 28.8.2004.


title: Vec T-211/12: Uznesenie Všeobecného súdu zo 16. septembra 2013 — Hübner/ÚHVT — Silesia Gerhard Hanke (Original silicea Kieselsäure-Gel) ( „Ochranná známka Spoločenstva — Námietka — Späťvzatie námietky — Zastavenie konania“ )

text:
               16.11.2013

               SK

               Úradný vestník Európskej únie

               C 336/23

         Uznesenie Všeobecného súdu zo 16. septembra 2013 — Hübner/ÚHVT — Silesia Gerhard Hanke (Original silicea Kieselsäure-Gel)
   (Vec T-211/12) (1)

   (Ochranná známka Spoločenstva - Námietka - Späťvzatie námietky - Zastavenie konania)
   2013/C 336/49
   Jazyk konania: nemčina

      Účastníci konania

      Žalobkyňa: Anton Hübner GmbH & Co. KG (Ehrenkirchen, Nemecko) (v zastúpení: pôvodne A. Kirchgäßner, neskôr R. Kunz-Hallstein, advokáti)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: A. Poch, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Silesia Gerhard Hanke GmbH & Co. KG (Norf, Nemecko) (v zastúpení: H.-J. Krieger, advokát)

      Predmet veci

   Žaloba podaná proti rozhodnutiu prvého odvolacieho senátu ÚHVT z 1. marca 2012 (vec R 351/2011-1) týkajúcemu sa námietkového konania medzi spoločnosťou Silesia Gerhard Hanke GmbH & Co. KG a spoločnosťou Anton Hübner GmbH & Co. KG

      Výrok

               1.

               Konanie sa zastavuje.

               2.

               Žalobkyňa a vedľajší účastník znášajú svoje vlastné trovy konania a každý z nich je povinný nahradiť polovicu trov konania žalovaného.

      (1)  Ú. v. EÚ C 209, 14.7.2012.


title: Vec C-398/11: Návrh na začatie prejudiciálneho konania, ktorý podal High Court of Ireland 27. júla 2011 — Thomas Hogan, John Burns, John Dooley, Alfred Ryan, Michael Cunningham, Michael Dooley, Denis Hayes, Marion Walsh, Joan Power, Walter Walsh/Minister for Social and Family Affairs, Attorney General

text:
               1.10.2011

               SK

               Úradný vestník Európskej únie

               C 290/5

         Návrh na začatie prejudiciálneho konania, ktorý podal High Court of Ireland 27. júla 2011 — Thomas Hogan, John Burns, John Dooley, Alfred Ryan, Michael Cunningham, Michael Dooley, Denis Hayes, Marion Walsh, Joan Power, Walter Walsh/Minister for Social and Family Affairs, Attorney General
   (Vec C-398/11)
   2011/C 290/07
   Jazyk konania: angličtina

      Vnútroštátny súd, ktorý podal návrh na začatie prejudiciálneho konania

   High Court of Ireland

      Účastníci konania pred vnútroštátnym súdom

      Žalobcovia: Thomas Hogan, John Burns, John Dooley, Alfred Ryan, Michael Cunningham, Michael Dooley, Denis Hayes, Marion Walsh, Joan Power, Walter Walsh

      Žalovaní: Minister for Social and Family Affairs, Attorney General

      Prejudiciálne otázky

               1.

               Uplatňuje sa smernica 2008/94/ES (1) na situáciu žalobcov vzhľadom na článok 1 ods. 1 tejto smernice, ako aj na skutočnosť, že krátenie dôchodkových dávok, na ktoré majú žalobcovia nárok, podľa írskeho práva nie [je] dlhom ich zamestnávateľa, ktorý by bol uznaný v rámci konkurzného konania alebo akejkoľvek likvidácie zamestnávateľa žalobcov a ktorý, za okolností prejednávaného prípadu, inak neposkytuje právny základ nároku voči ich zamestnávateľovi?

               2.

               Je vnútroštátny súd pri posudzovaní toho, či štát splnil alebo nesplnil svoje povinnosti podľa článku 8, oprávnený zohľadniť štátny príspevkový dôchodok, ktorý žalobcovia budú poberať (ktorého poberanie nie je dotknuté spojením s podnikovým dôchodkovým systémom), a porovnať a) celkový štátny dôchodok a výšku dôchodku, ktorú žalobcovia budú alebo pravdepodobne v skutočnosti poberajú z relevantného podnikového dôchodkového systému, s b) celkovým štátnym príspevkovým dôchodkom a výškou nadobudnutých nárokov na dôchodkové dávky každého žalobcu v čase likvidácie systému, ak bol štátny dôchodok zohľadnený pri stanovovaní výšky dôchodkovej dávky, na ktorú majú žalobcovia nárok?

               3.

               V prípade kladnej odpovede na otázku č. 2, predstavujú akékoľvek sumy, ktoré budú žalobcovia pravdepodobne v skutočnosti poberať, dodržanie povinností zo strany štátu podľa článku 8?

               4.

               Je potrebné na účely uplatnenia článku 8 smernice stanoviť nejakú príčinnú súvislosť medzi krátením dôchodkových dávok žalobcov a platobnou neschopnosťou ich zamestnávateľa bez ohľadu na skutočnosť, že i) dôchodkový systém nie je dostatočne financovaný od dátumu platobnej neschopnosti zamestnávateľa a ii) platobná neschopnosť zamestnávateľa znamená, že zamestnávateľ nemá prostriedky na to, aby prispel dostatočnou sumou do dôchodkového systému, čiže plne pokryl dôchodkové dávky poistencov (zamestnávateľ nemá povinnosť tak urobiť, akonáhle je systém v likvidácii)?

               5.

               Spĺňajú opatrenia prijaté Írskom, ako sa uvádza vyššie, povinnosti uložené smernicou vzhľadom na sociálny, obchodný a hospodársky faktor zohľadnený zo strany Írska v rámci skúmania ochrany dôchodkov po vydaní rozsudku vo veci Robins (ako je uvedené vo vyhlásení svedka Orlaigh Quinn) a najmä vzhľadom na „potrebu vyváženého hospodárskeho a sociálneho rozvoja Spoločenstva“ uvedenú v odôvodnení č. 3 smernice?

               6.

               Predstavuje hospodárska situácia (ako je uvedená vo vyhláseniach svedkov Colm McCarthy, Phillip Lane a Kevin Cardiff) dostatočne výnimočnú situáciu, ktorá odôvodňuje nižší stupeň ochrany záujmov žalobcov ako by mohol byť inak požadovaný, a ak áno, čo sa myslí pod pojmom nižší stupeň ochrany?

               7.

               V prípade zápornej odpovede na otázku č. 2, je skutočnosť, že opatrenia prijaté štátom po vydaní rozsudku vo veci Robins nemali za následok to, že by navrhovatelia poberali viac ako 49 % hodnoty ich nadobudnutých nárokov na dôchodkové dávky v rámci ich podnikového dôchodkového systému, sama osebe vážnym porušením povinností štátu, ktoré oprávňuje žalobcov na náhradu škody (t. j. bez samostatného preukázania, že konanie štátu po vydaní rozsudku vo veci Robins viedlo k vážnemu a zjavnému nesplneniu povinností zo strany štátu podľa článku 8 smernice)?

      (1)  Smernica Európskeho parlamentu a Rady 2008/94/ES z 22. októbra 2008 o ochrane zamestnancov pri platobnej neschopnosti ich zamestnávateľa (Ú. v. EÚ L 283, s. 36).